open-index/open-wikipedia-markdown huggingface dataset:
కె.నాగమణి

**కె.నాగమణి** తెలుగు చలనచిత్ర నిర్మాతలలో ఒకరు. ఈయన ప్రముఖ నటీమణులు శ్రీరంజని సీనియర్, శ్రీరంజని జూనియర్‌ల భర్త. తెలుగు చలనచిత్ర రంగంలో ప్రముఖ దర్శకుడు ఎం.మల్లికార్జునరావు ఈయన, శ్రీరంజని సీనియర్ల ముగ్గురు కుమారులలో పెద్దవాడు.

## వైవాహిక జీవితం
నాగమణి గారు బెజవాడ హనుమాన్‌దాసు గారి దగ్గర హార్మోనియం నేర్చుకున్నారు. శ్రీరంజని కూడా హనుమాన్‌ దాసు గారి దగ్గరే సంగీతం నేర్చుకుంది. శ్రీరంజని నాటకాలలో నటిస్తున్నప్పుడు నాగుమణి గారు హార్మోనియం వాయించేవారు. పరిచమయిన కొన్నాళ్ళకి వారిద్దరు భార్యాభర్తలయ్యారు. వారికి ఇద్దరు పిల్లలు కలిగారు. శ్రీరంజని తను చనిపోయేముందు పిల్లల సంరక్షణార్థం తన భర్తను తన చెల్లెలు మహాలక్ష్మిని పెళ్ళి చేసుకోమని చెప్పారు. తర్వాత ఆమె పేరును కూడా శ్రీరంజనిగా మార్చారు. ఆవిడ శ్రీరంజని జూనియర్ గా ప్రసిద్ధి పొందారు, అందువలనే శ్రీరంజనికి *సీనియర్ శ్రీరంజని* అని పేరు వచ్చింది.

## చలనచిత్రరంగ జీవితం
[right|thumb|నాగమణి స్థాపించిన [ఎస్.ఆర్.మూవీస్ చిహ్నం]]
నాగమణి గారు ఎస్.ఆర్.మూవీస్ పేరుతో ఒక చలనచిత్ర నిర్మాణ సంస్థ ప్రారంభించి, మహాకవి కాళిదాసు (1960), ప్రమీలార్జునీయం (1965) వంటి చిత్రాలను నిర్మించారు.

## మూలాలు
* ఈనాడులో శ్రీరంజని గురించి రావి కొండలరావు వ్యాసం

వర్గం:తెలుగు సినిమా నిర్మాతలు
వర్గం:తెలుగు సినిమా నటులు
వర్గం:తెలుగు రంగస్థల కళాకారులు
వర్గం:జన్మస్థలం తెలియని వ్యక్తులు
శోషణము

**శోషణము** (Absorption) జీర్ణ క్రియ పూర్తయిన తర్వాత జరిగే జీవప్రక్రియ. ఇది జీర్ణాశయము, చిన్న పేగులో జరుగుతుంది.

* **జీర్ణాశయము**: మానవుని జీర్ణాశయములో నీరు, ఖనిజ లవణములు, ఆల్కహాలు కొంతవరకు శోషణము చెందుతాయి.
* **చిన్న ప్రేగు**: చిన్న ప్రేగు లోపలి కుడ్యములో అనేక సంఖ్యలో వేళ్ళవంటి ఆంత్ర చూషకాలను కలిగియుండి, రక్తకేశ, శోషరస నాళికలతో ఆవృతమై ఉండటం వలన శోషణ తలము (Absorptive surface) బాగా విస్తరించి ఉంటుంది. వీటివలన ఆహారము త్వరగా శోషణము చెందుతుంది. ఎమైనో ఆమ్లాలు, సరళ చక్కెరలు నేరుగా ఆంత్ర చూషకాల చుట్టూ వ్యాపించియున్న రక్తకేశనాళికల లోనికి శోషణం చెంది, రక్తము ద్వారా కాలేయములోనికి చేరతాయి.

## పదార్ధాలు
* **కార్బోహైడ్రేట్స్ శోషణము** (Absorption of Carbohydrates) : జీర్ణక్రియ పూర్తయేటప్పటికి కార్బోహైడ్రేట్స్ గ్లూకోసు, ఫ్రక్టోసు, గాలక్టోసు అనే మోనోసేకరైడ్స్ గా మారతాయి. ఇవి నేరుగా రక్తప్రవాహము లోనికి చేరతాయి. ముందుగా మోనోసేకరైడ్స్ ఫాస్ఫారిక్ ఆమ్లముతో కలసి హెక్సోస్ ఫాస్ఫేట్స్ గా మారతాయి. రక్తములోనికి చేరేముందు తిరిగి హెక్సోస్ గా జల విశ్లేషణం చెందుతాయి. ఈ హెక్సోస్ లు గ్లైకోజెన్గా మారి కాలేయములో నిలువ ఉంటుంది.
* **ప్రోటీనుల శోషణము** (Absorption of Proteins) : జీర్ణక్రియ పూర్తయేసరికి ప్రోటీనులు ఎమైనో ఆమ్లాలుగా మారతాయి. కొంతభాగం పాలిపెప్టైడుల రూపంలో మిగిలివుంటాయి. పెప్టైడులు స్వల్పంగా రక్తంలోకి చేరగా మిగిలినవి మలంలోనికి చేరతాయి. కొన్ని పెప్టైడులు ఆంత్రకణాలలోనికి చేరి జలవిశ్లేషణ చర్యకు గురై కణాంతర జీర్ణక్రియ ఎందుతాయి. స్వేచ్ఛా ఎమైనో ఆమ్లాలు వ్యాపన, సక్రియా శోషణ విధానాల ద్వారా శోషణం చెందుతాయి.
* **కొవ్వుల శోషణము** (Absorption of Fats) : జీర్ణక్రియ పూర్తయేసరికి కొవ్వు పదార్ధాలు గ్లిసరాల్, కొవ్వు ఆమ్లాలుగా మారతాయి.
** లైపోలైటిక్ సిద్ధాంతం (Lipolytic Theory)
** పార్టిషన్ సిద్ధాంతం (Partition Theory) 

వర్గం:శరీర ధర్మ శాస్త్రము
పాతూరి రాజగోపాల నాయుడు

**పాతూరి రాజగోపాల నాయుడు** (1920 ఏప్రిల్ 5 – 1997 సెప్టెంబరు 21) ఆంధ్రప్రదేశ్, చిత్తూరు జిల్లాకు చెందిన స్వాతంత్ర్య సమర యోధుడు. మాజీ పార్లమెంటు సభ్యుడు. రైతు నాయకుడు. సాహితీవేత్త. సంఘసంస్కర్త, రచయిత. ఈయనను రాజన్న అని కూడా అంటారు.

## రాజకీయ జీవితం
రాజగోపాల నాయుడు, 1955లో తవనంపల్లె శాసనసభ నియోజకవర్గం నుండి కృషీకార్ లోక్ పార్టీ అభ్యర్ధిగా పోటీ చేసి, ఆంధ్ర రాష్ట్ర శాసనసభకు ఎన్నికయ్యాడు. 1962లో అదే నియోజకవర్గం నుండి స్వతంత్ర పార్టీ అభ్యర్ధిగా గెలిచి సమైఖ్య ఆంధ్రప్రదేశ్ రాష్ట్ర శాసనసభకు ఎన్నికయ్యాడు. రాజన్న ఆ తర్వాత కాంగ్రేసు పార్టీలో చేరి, ఆ పార్టీ తరపున చిత్తూరు లోక్‌సభ నియోజకవర్గం నుండి వరుసగా రెండు సార్లు లోక్ సభకు ఎన్నికయ్యారు. 6 వ లోక్ సభకు 1977-1980 మధ్య కాలంలోనూ, 7 వ లోక్ సభకు 1980-1984 మధ్య కాలంలో వీరు పార్లమెంటు సభ్యునిగా వ్యవహరించారు.

## సంతానము
ఈయన కుమార్తె గల్లా అరుణకుమారి     కూడా రాజకీయ నాయకురాలే. కాంగ్రెస్, తెలుగుదేశం పార్టీ తరపున ఆంధ్రప్రదేశ్ శాసనసభకు ప్రాతినిథ్యం వహించింది. ఈమె వ్యాపారవేత్త గల్లా రామచంద్ర నాయుడుని వివాహమాడింది. వీరి కుమారుడు గల్లా జయదేవ్ కూడా వ్యాపారవేత్త, రాజకీయ నాయకుడు.

## రచనలు
ఛత్రపతి శివాజీ, రామానుజం ప్రతిజ్ఞ, కురుక్షేత్రం, సారాసీసా (నాటకం), కూలోళ్ళు, తమసోమా, చంద్రగిరి దుర్గం, ఓరుగల్లు పీఠం, అనార్కలి, జేజవ్వ (నాటకం), లకుమ (అనువాదం) 

## మూలాలు

వర్గం:తెలుగువారిలో స్వాతంత్ర్య సమర యోధులు
వర్గం:1920 జననాలు
వర్గం:6వ లోక్‌సభ సభ్యులు
వర్గం:7వ లోక్‌సభ సభ్యులు
వర్గం:చిత్తూరు జిల్లా స్వాతంత్ర్య సమర యోధులు
వర్గం:చిత్తూరు జిల్లా నుండి ఎన్నికైన లోక్‌సభ సభ్యులు
వర్గం:చిత్తూరు జిల్లా రచయితలు
వర్గం:1997 మరణాలు
వర్గం:ఆంధ్రప్రదేశ్ శాసన సభ్యులు (1962)
వర్గం:ఆంధ్ర రాష్ట్రంలో శాసన సభ్యులు
ఆయాసం

alt=ఇతర పేర్లు డిస్ప్నియా, డిస్స్పోనియా, శ్వాస తీసుకోకపోవడం, శ్వాస తీసుకోవడంలో ఇబ్బంది, శ్వాసకోశ బాధ|thumb|ఆయాసం లో మనిషి
ఊపిరి అందకపోవడాన్ని **ఆయాసము** (Shortness of Breath or Dyspnea or Air Hunger) అంటారు. ఇదొక వ్యాధి లక్షణం.

## చరిత్ర
ఇది చాలా శారీరకమైన ముఖ్యంగా శ్వాస వ్యవస్థ, రక్త ప్రసరణ వ్యవస్థకు సంబంధించిన వ్యాధులలో కనిపిస్తుంది. ఇది ఏదైన పని లేదా వ్యాయామం చేసినప్పుడు అధికమౌతుంది.   ఆయాసం(డిస్ప్నియా)అనేది ఊపిరిరి ఆడటానికి వైద్య పదం, కొన్నిసార్లు దీనిని "గాలి ఆకలి" గా అని అంటారు. శ్వాస ఆడకపోవడం తేలికపాటి, తాత్కాలిక నుండి మొదలై  ఎల్లప్పటికీ( ధీర్ఘకాలము) మనుషులలో   ఉంటుంది. డిస్ప్నియాను నిర్ధారించడం, చికిత్స చేయడం కొన్నిసార్లు కష్టం, ఎందుకంటే దీనికి అనేక కారణాలు ఉండవచ్చు.ఇది ఒక సాధారణ సమస్య. క్లీవ్‌ల్యాండ్ క్లినిక్ సెంటర్ ఫర్ కంటిన్యూయింగ్ ఎడ్యుకేషన్ ప్రకారం, వైద్యుడిని సందర్శించే ప్రతి 4  వ్యక్తులలో 1 మందికి డిస్ప్నియా ( ఆయాసము ) ఉంటుంది. 

**ఆయాసము ఉండుటకు లక్షణములు** 

శ్రమ తర్వాత కారణంగా శ్వాస ఆడకపోవడం

శ్వాస తీసుకోవడంలో ఇబ్బందులు ఏర్పడటం,

శ్రమతో కూడిన శ్వాస

ఛాతీలో బిగుతు ( చాతి బిగ్గరగా ఉండటం )

వేగవంతమైన, నిస్సార శ్వాస 

గుండె దడ

శ్వాసలోపం

దగ్గు

పై లక్షణాలు తీవ్రంగా ఉంటే,  తొందరలో మనిషికి వైద్యం అవసరం లేకుంటే మనిషి చనిపోవడానికి కుడా అవకాశం ఎక్కువ . 

### చికిత్స
ఆయాసం వ్యాధికి చికిత్స  అంటే సాధారణంగా దాని మూలకారణానికి చికిత్స చేయడం.   

ఆహారం, వ్యాయామం ఊబకాయం , ఆరోగ్యకరమైన ఆహరం , వ్యాయామం ,  COPD ,ఊపిరితిత్తుల సమస్యలు ,శ్వాసకోశ వ్యవస్థ యొక్క ఆరోగ్యం,  గుండె సంబంధిత కారణాలను   పై  ప్రజలు అవగాహన పెంచుకొని పైన తెలిపిన డాక్టర్లను సంపద్రించి మనుషులు తమ ఆరోగ్యమును కాపాడుకొనవచ్చును .

**నివారణ**  అజీర్తిని నివారించడం,శ్వాస ఆడకపోవటానికి అత్యంత  ప్రమాద కారణం ధూమపానం.వాయు కాలుష్యం, వాయు రసాయనాలు కూడా శ్వాస సమస్యలకు దారితీస్తాయి. కాబట్టి మీరు గాలి నాణ్యత లేని వాతావరణంలో పనిచేస్తుంటే, తగిన రక్షణ పరికరములతో  రక్షణ పొందటం , పనిచేసే  కార్యాలయం గాలి  ప్రదేశములో  ఉండటం  వీటితో కొంత  మనుసులు  తమ ఆరోగ్యం కాపాడుకొన వచ్చును . 

కోవిద్ 2019 వ్యాధిలో  ఊపిరి ఆడక పోవడంను వైద్యులు ఒక ప్రధాన లక్షణం గా తెలిపినారు  

## వ్యాధులు
* ఆస్తమా లేదా ఉబ్బసం
* న్యుమోనియా
* ఫ్లూ, స్వైన్ ఫ్లూ
* క్షయ
* రక్త హీనత
* గుండె పోటు
* గుండె వైఫల్యం
* హృదయావరణంలో నీరు లేదా రక్తం చేరడం
* సిలికోసిస్ వంటి వృత్తి సంబంధిత వ్యాధులు
* స్థూలకాయం
* జలోదరం

## మూలాలు

వర్గం:వ్యాధి లక్షణాలు
లిడోకెయిన్

**లిడోకెయిన్** (Lidocaine or Lignocaine) ఒక విధమైన మందు. దీనిని సామాన్యంగా ఒక చిన్న ప్రాంతంలో తిమ్మిరి ఎక్కించడానికి ఇంజెక్షన్ గా ఉపయోగిస్తారు. ఇది దంత వైద్య చికిత్స, చిన్న శస్త్రచికిత్సల కోసం విస్తృతంగా వినియోగంలో ఉన్నది. కొన్ని రకాల లయకు సంబంధించిన గుండె జబ్బులలో కూడా వాడతారు.

వర్గం:మందులు
ఇండియన్ సివిల్ సర్వీస్

**ఇండియన్ సివిల్ సర్వీస్,** (భారతీయ పౌరసేవలు) అనగా కేంద్ర లేక రాష్ట్ర  ప్రభుత్వ ఉద్యోగాలు. కేంద్ర ఉద్యోగాలలో  ముఖ్యమైనవి.అవి ఇండియన్‌ అడ్మినిస్ట్రేటివ్‌ సర్వీస్‌ (ఐఎఎస్‌), ఇండియన్‌ పోలీస్‌ సర్వీస్‌ (ఐపిఎస్‌) ఇండియన్‌ ఫారిన్‌ సర్వీస్‌ (ఐ.ఎఫ్‌.ఎస్‌). సివిల్‌ సర్వీస్‌ పోస్టుల భర్తీని యూనియన్‌ పబ్లిక్‌ సర్వీస్‌ కమిషన్‌ నిర్వహిస్తుంది. ఆంధ్రప్రదేశ్ రాష్ట్ర ప్రభుత్వ ఉద్యోగాలను ఆంధ్రప్రదేశ్ పబ్లిక్ సర్వీస్ కమిషన్ నిర్వహిస్తుంది.

సివిల్స్ ప్రిలిమినరీ పరీక్షకు డిగ్రీ ప్రధాన అర్హత. వయస్సు 21-30 సంవత్సరాలలోపు ఉండాలి. ప్రిలిమినరీ పరీక్ష పూర్తిగా ఆబ్జెక్టివ్‌. ఇందులో రెండు పేపర్లుంటాయి. మొదటి పేపర్‌ జనరల్‌ స్టడీస్‌. దీనికి 150 మార్కులు ఉంటాయి. రెండోది ఆప్షనల్‌ పేపర్‌. దీనికి 300 మార్కులు ఉంటాయి. ప్రిలిమ్స్‌లో అర్హత సాధించిన అభ్యర్థులు మెయిన్స్‌ రాయాల్సి ఉంటుంది. ఇందులో ఉత్తీర్ణులైన అభ్యర్థులకు పర్సనాలిటీ టెస్ట్ (ఇంటర్వ్యూ) ఉంటుంది. ఇంటర్వ్యూలో పాసైతే పోస్టింగ్స్ ఇస్తారు. మెయిన్స్‌ పరీక్ష డిస్క్రిప్టివ్‌ విధానంలో ఉంటుంది. ఈ రాత పరీక్షను మాతృభాషలో కూడా రాయవచ్చు. 

## పోస్టుల విభాగాలు

# ఇండియన్‌ అడ్మినిస్ట్రేటివ్‌ సర్వీస్‌ - ఐఎఎస్‌
# ఇండియన్‌ ఫారిన్‌ సర్వీస్‌ - ఐ.ఎఫ్‌.ఎస్‌
# ఇండియన్‌ పోలీస్‌ సర్వీస్‌ - ఐ.పి.ఎస్‌
# ఇండియన్‌ పి.అండ్‌.టి. అకౌంట్స్ ఫైనాన్స్ సర్వీస్‌
# ఇండియన్‌ ఆడిట్‌ అండ్‌ అకౌంట్స్ సర్వీస్‌
# ఇండియన్‌ రెవెన్యూ సర్వీస్‌ - కస్టమ్స్ సెంట్రల్‌ ఎక్సైజ్ 
# ఇండియన్‌ డిఫెన్స్ అకౌంట్స్ సర్వీస్‌
# ఇండియన్‌ రెవెన్యూ సర్వీస్‌
# ఇండియన్‌ ఆర్డినెన్స్ ఫ్యాక్టరీ సర్వీస్‌
# ఇండియన్‌ పోస్టల్‌ సర్వీస్‌
# ఇండియన్‌ సివిల్‌ అకౌంట్స్ సర్వీస్‌
# ఇండియన్‌ రైల్వే ట్రాఫిక్‌ సర్వీస్‌
# ఇండియన్‌ రైల్వే అకౌంట్స్ సర్వీస్‌
# ఇండియన్‌ రైల్వే పర్సనల్‌ సర్వీస్‌
# రైల్వే ప్రొటెక్షన్‌ ఫోర్స్- అసిస్టెంట్‌ సెక్యూరిటీ ఆఫీసర్‌
# ఇండియన్‌ డిఫెన్స్ ఎస్టేట్‌ సర్వీస్‌
# ఇండియన్‌ ఇన్ఫర్మేషన్‌ సర్వీస్‌

ఇవిగాక మరో ఏడు సర్వీసుల్లో ఢిల్లీ - కేంద్రపాలిత ప్రాంతాల్లో పోస్టింగ్స్ ఇస్తారు.

## విద్యార్హతలు

* గుర్తింపు పొందిన యూనివర్సిటీ నుండి డిగ్రీ పాసై ఉండాలి.
* వయస్సు: 21 నుండి 32 సంవత్సరాల లోపు ఉండాలి.
* సడలింపులు: ఎస్.సి ఎస్.టి.లకు ఐదేళ్లు, ఒబిసిలకు మూడేళ్లు, వికలాంగులకు పదేళ్లు సడలింపు ఉంటుంది.

## పరీక్ష రాయటానికి పరిమితి
# జనరల్‌ అభ్యర్థులు -4 సార్లు
# ఒబిసి అభ్యర్థులు -7సార్లు
# వికలాంగులు (జనరల్‌) - 7 సార్లు
# ఎస్.సి. ఎస్.టి. అభ్యర్థులు, ఇతర కేటగిరీకి చెందిన వికలాంగులు ఎన్నిసార్లయినా రాయవచ్చు.

అర్హతలు సివిల్స్ మెయిన్స్‌లో అర్హత సాధించిన ఐఎఎస్‌లు, 

## పరీక్షా విధానం
పరీక్షా విధానం: ప్రాథమిక పరీక్ష ప్రిలిమ్స్. ఇది అబ్జెక్టివ్‌ విధానంలో ఉంటుంది.

# పేపర్‌-1 జనరల్‌ స్టడీస్‌-150 మార్కులు
# పేపర్‌-2 ఆప్షనల్‌ సబ్జెక్ట్-300 మార్కులు

కింది సబ్జెక్టుల్లో ఒక దానిని ఆప్షనల్‌గా ఎంచుకోవాలి.

1. కామర్స్ 2. ఎకనామిక్స్ 3. పబ్లిక్‌ అడ్మినిస్ట్రేషన్‌ 4. ఇండియన్‌ హిస్టరీ 5. సోషియాలజీ 6. జాగ్రఫీ 7. అగ్రికల్చర్‌ 8. యానిమల్‌ హజ్బెండరీ 9. బోటనీ 10. కెమిస్ట్రీ 11. సివిల్‌ ఇంజనీరింగ్‌12. ఎలక్ట్రికల్‌ ఇంజనీరింగ్‌13. జియాలజీ 14. జువాలజీ 15. లా 16. మేథమేటిక్స్ 17. మెకానికల్‌ ఇంజనీరింగ్‌ 18. మెడికల్‌ సైన్సెస్‌ 19.ఫిలాసఫీ 20. ఫిజిక్స్ 21. పొలిటికల్‌ సైన్స్ 22. సైకాలజీ 23.స్టాటిస్టిక్స్ 24. జూఆలజీ

ఈ ఆబ్జెక్టివ్‌ పరీక్షలో నెగెటివ్‌ మార్కింగ్‌ ఉంది.

## మూలాలు


వర్గం:ఉపాధి
వర్గం:భారత పౌర సేవకులు
విల్లిస్ టవర్

**విల్లిస్ టవర్ ** (మునుపటి పేరు సియర్స్ టవర్) ఉత్తర అమెరికాలోని ఆకాశ హర్మ్యాలలో ఎత్తైనది. అది ప్రంపంచంలో ఎత్తైన హర్మ్యాలలో ఎనిమిదవ స్థానాన్ని పొందినది. అతి చికాగోలో ఉంది. దీనిలో 110 అంతస్తులు ఉన్నాయి. ఎత్తు 1,450 అడుగులు (టవర్ పని జంట ఆంటెన్నాలను కలుపుకుంటే ఎత్తు 1730 అడుగులు).

ఆకాశం నిర్మలంగా ఉన్న రోజున పైనున్న స్కైడెక్ నుంచి నాలుగు రాష్ట్రాలు - ఇల్లినాయిస్, ఇండియానా, మిషిగన్, మరియూ విస్కాంసిన్ రాష్ట్రాలు కనిపిస్తాయి.

నిర్మాణానికి మూడు సంవత్సరాలు పట్టిన ఈ కట్టడం 1973 లో పూర్తయింది. అతి గాలికి ప్రసిద్ధి చెందిన షికాగో నగరంలో చాలా గాలి వీస్తున్నప్పుడు ఈ టవర్ ఊగుతూ దాని నిజకేంద్రం నుంచి ఆరు అంగుళాలు పక్కగా కూడా వెళుతుంది.

విల్లిస్ టవర్ యునైటెడ్ స్టేట్స్‌లో రెండవ ఎత్తైన భవనం. ఇది ప్రపంచంలో ఎనిమిదవ ఎత్తైన ఫ్రీస్టాండింగ్ నిర్మాణం. ఇది అమెరికాలో రెండవ ఎత్తైన ఆకాశహర్మ్యం. ఇది చికాగోలోని అత్యంత ప్రసిద్ధ పర్యాటక ప్రదేశాలలో ఒకటి. ప్రతి సంవత్సరం పదిలక్షలకు పైగా ప్రజలు దాని పరిశీలన డెక్‌ను సందర్శిస్తారు.

 2009 జూలై 16 వరకు, ఈ భవనాన్ని సియర్స్ టవర్ అని పిలిచేవారు.  విల్లిస్ గ్రూప్ కొనుగోలు చేసిన తర్వాత దీనికి పేరు మార్చారు.

## మూలాలు

## ఇతర వెబ్‌సైట్లు

* Official website
* Chicago Skydeck website
* Emporis.com - Willis Tower
* SkycraperPage.com – Willis Tower 
* A view from 103rd floor of the tower

వర్గం:కట్టడాలు
వర్గం:అమెరికా
ముత్యాలమ్మపాలెం

ఇది పరవాడ మండలంలో ఉన్న మత్సకార పంచాయతీ.. 
ఈ పంచాయితీ పరిధిలో తిక్కవానిపాలెం, దిబ్బపాలెం, ముత్యాలమ్మపాలెం గ్రామాలు ఉన్నాయి.
:
## మూలాలు

వర్గం:పరవాడ మండలం లోని రెవెన్యూయేతర గ్రామాలు
భారతి (నటి)

**భారతి** లేదా భారతీ విష్ణువర్ధన్ పలు తెలుగు, హింది, తమిళ, మలయాళం, కన్నడ చిత్రాల్లో నటించిన సినీ నటీమణి.

## వ్యక్తిగత వివరాలు
భారతి కర్ణాటక రాష్ట్రంలో జన్మించింది. ఈమె  కన్నడ నటుడు విష్ణువర్ధన్‌ను 1975 ఫిబ్రవరి 27 న బెంగుళూరులో వివాహం చేసుకుంది. ఈ దంపతులకు కీర్తి, చందన అనే ఇద్దరు పిల్లలున్నారు. ఈమె భర్త : డా. విష్ణువర్ధన్ 2009 డిసెంబర్ 30న మరణించాడు.

## సినిమారంగం
ఈమె *నాడోడి* అనే తమిళ చిత్రంలో బి.సరోజాదేవికి అక్క పాత్రలో సినీరంగ ప్రవేశం చేసింది. 5 దశాబ్దాలుగా అనేక కన్నడ, తమిళ, తెలుగు, మలయాళ, హిందీ భాషా చిత్రాలలో నటిస్తూ ఉంది. ఈమె ప్రముఖ సినీనటులైన రాజ్‌కుమార్, దిలీప్ కుమార్,శివాజీ గణేశన్,జెమినీ గణేశన్,ఎన్.టి.రామారావు, అక్కినేని నాగేశ్వరరావు, ప్రేమ్‌ నజీర్, ఎం.జి.రామచంద్రన్, విష్ణువర్ధన్, మనోజ్ కుమార్, ఉదయకుమార్, శోభన్ బాబు, కృష్ణ,కాంతారావు, హరనాథ్,వినోద్ ఖన్నా, రాకేష్ రోషన్, అంబరీష్, అనంతనాగ్, చలం మొదలైన వారి సరసన నటించింది. ఈమె నటి మాత్రమే కాక గాయని, దర్శకురాలు కూడా. స్నేహితి (తమిళ సినిమా), నాగరహొళె (కన్నడ సినిమా) లలో పాటలు పాడింది. కన్నడ దర్శకుడు కె.ఎస్.ఎల్.స్వామి వద్ద అసోసియేట్ దర్శకురాలిగా *కరుణె ఇల్లద కానూను*, *హులిహెజ్జె*, *మలయమారత* మొదలైన సినిమాలకు పనిచేసింది.

## భారతి నటించిన సినిమాల జాబితా
#### కన్నడ

#### తెలుగు

#### హింది

#### తమిళు

#### మలయాళం

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:1948 జననాలు
వర్గం:కన్నడ ప్రజలు
వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన కర్ణాటక మహిళలు
బందలాయిచెరువు

**బందలాయిచెరువు**, కృష్ణా జిల్లా, అవనిగడ్డ మండలానికి చెందిన రెవెన్యూయేతర గ్రామం. 

## గ్రామ చరిత్ర
ఈ గ్రామానికి చెందిన వారు వేరు వేరు రంగాలలో ప్రముఖులుగా రానించారు.
## గ్రామ భౌగోళికం
సముద్రమట్టానికి 6 మీ.ఎత్తు
### సమీప గ్రామాలు
నాగాయలంక, రేపల్లె, మచిలీపట్నం, తెనాలి, పెడన

### సమీప మండలాలు
మోపిదేవి, నాగాయలంక, కోడూరు, రేపల్లె, చల్లపల్లి

## గ్రామానికి రవాణా సౌకర్యాలు
అవనిగడ్డ, నాగాయలంక, విజయవాడ, రేపల్లె నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 66 కి.మీ. 

## గ్రామంలో విద్యా సౌకర్యాలు
మండల పరిషత్తు ప్రాథమికోన్నత పాఠశాల
## గ్రామానికి సాగునీటి సౌకర్యాలు
ఎత్తిపోతల పథకం. 
## గ్రామ పంచాయతీ
ఈ గ్రామం అవనిగడ్డ గ్రామ పంచాయతీ పరిధిలోని ఒక శివారు గ్రామం. 
## గ్రామంలో ప్రధాన వృత్తులు
కూలి, వ్యవసాయం

## గ్రామ ప్రముఖులు
ఈ గ్రామంలోనే 1929లో సింహాద్రి సత్యనారాయణ జన్మించారు.  2019 ఎన్నికలలో గెలుపొందిన అవనిగడ్డ ఎం ఎల్ ఏ సింహాద్రి రమేష్ బాబు గారు, ఈ గ్రామానికి చెందిన వారే.
## మూలాలు

## వెలుపలి లంకెలు
దిగువనాగులవారిపల్లె

**దిగువనాగులవారిపల్లె** చిత్తూరు జిల్లా, ఐరాల మండలానికి చెందిన చిన్న గ్రామం. ఇది ఐరాల, పాకాల మండలాల సరిహద్దులో ఉంది. దామలచెరువు దీనికి దగ్గరలోని టవును. ఇది చంద్రగిరి శాసనసభ, చిత్తూరు పార్లమెంటు నియోజక వర్గాలకు చెందినది. ఊరిలో 30 కుటుంబాలు ఉన్నాయి. చాలా వరకు వ్యవసాయాధారిత కుటుంబాలే.

### విద్యుద్దీపాలు
ఇక్కడ విద్యుత్ సౌకర్యం, విద్యుద్దీపాల సౌకర్యమున్నది.
### తపాలా సౌకర్యం
ఉన్నది.
## ప్రధాన పంటలు
చెరకు, వరి, మామిడి, వేరు శనగ కూరగాయలు ఇక్కడి ప్రధాన పంటలు.
## ప్రధాన వృత్తులు
ఇక్కడి ప్రధాన వృత్తులు, వ్యవసాయము, వ్వవసాయాదార పనులు.
## మూలాలు

## వెలుపలి లంకెలు
షేక్ బేపారి రహంతుల్లా

శశిశ్రీ అనే కలం పేరుతో పేరొందిన **షేక్ బేపారి రహంతుల్లా** కడపలో ఆకాశవాణి, దూరదర్శన్ ల విలేఖరి. ఆశుకవి, రచయిత, సీనియర్ జర్నలిస్టు, వక్త. సిద్ధవటం గ్రామస్థులు.
## జీవిత విశేషాలు
ఇతడు 1952, డిసెంబరు 6న వైఎస్ఆర్ కడప జిల్లా, సిద్ధవటం గ్రామంలో సలీమాబీ, రసూల్ దంపతులకు జన్మించాడు. పుట్టపర్తి నారాయణాచార్యుల వద్ద తెలుగు పంచ మహాకావ్యాలు, సంస్కృత కావ్యం భామినీవిలాసం అభ్యసించాడు. వై.సి.వి.రెడ్డి, గజ్జల మల్లారెడ్డి, కేతు విశ్వనాథరెడ్డి మొదలైన వారివద్ద అభ్యుదయ సాహిత్యం అధ్యయనం చేశాడు. బి.ఏ., బి.ఎల్., ఎం.ఏ. చదివాడు.
1975 – 1980 లో మనోరంజని లిఖిత మాసపత్రికను నడిపాడు. 1995 నుంచి సాహిత్యనేత్రం పత్రికను నడిపాడు. దూరదర్శన్, ఆకాశవాణిల విలేకరిగా పనిచేశాడు. యోగి వేమన విశ్వవిద్యాలయం పాలకమండలి సభ్యునిగా పనిచేశాడు. అభ్యుదయ రచయితల సంఘం రాష్ట్రకార్యవర్గ సభ్యుడిగా ఉన్నాడు.

## రచనలు
ఇతడు వంద కథలు, రెండు వందల సాహిత్యవ్యాసాలు, 60 పాటలు, 20కి పైగా గ్రంథాలు రచించాడు. 50 సాహిత్యపరమైన ఇంటర్వ్యూలు చేశాడు. ఆంధ్రజ్యోతి, ప్రజాసాహితి, నవ్య, ఆంధ్ర జనత, చుక్కాని, సాహిత్యనేత్రం, కథాంజలి మొదలైన పత్రికలలో ఇతని రచనలు ప్రచురింపబడ్డాయి. ఇతని రచనలు ఆంగ్లం, హిందీ, కన్నడ, ఉర్దూ, మలయాళ భాషలలోకి అనువాదమయ్యాయి.
### వచనకావ్యాలు
# పల్లవి
# శబ్దానికి స్వాగతం
# జేబులో సూర్యుడు
# కాలాంతవేళ
### పద్యకావ్యం
# సీమగీతం
### వ్యాస సంపుటాలు
# చూపు
### కథా సంపుటాలు
# దహేజ్
# రాతిలో తేమ
# టర్న్స్ ఆఫ్ లైఫ్
# రాతిపూలు
### చరిత్ర
# మనకు తెలియని కడప
# పుట్టపర్తి నారాయణాచార్య (కేంద్ర సాహిత్య అకాడెమీకి వ్రాసిన మోనోగ్రాఫ్)
### కథలు
కథానిలయంలో లభిస్తున్న కథల జాబితా: 

## పురస్కారాలు, సత్కారాలు
* ఆంధ్రప్రదేశ్ రాష్ట్ర అధికారభాషాసంఘం వారిచే రెండు పర్యాయాలు భాషాపురస్కారం
* ఆంధ్ర ప్రదేశ్ రాష్ట్ర ప్రభుత్వం చే ఉగాది విశిష్ట సాహిత్య పురస్కారం
* పొట్టి శ్రీరాములు తెలుగు విశ్వవిద్యాలయం వారిచే పట్టాభి రామిరెడ్డి లిటరరీ అవార్డు 
* కొండేపూడి శ్రీనివాసరావు సాహిత్య పురస్కారం. 
* ఉత్తమ ఎలెక్ట్రానిక్ మీడియా జర్నలిస్ట్ అవార్డు
* యూనిసెఫ్ అవార్డు
* ఎం.వి.గుప్తా ఫౌండేషన్ (ఏలూరు) ప్రత్యేక అవార్డు
* ఉత్తమ సాహిత్య సంపాదకుడు అవార్డు

## మరణం
ఇతడు 2015, ఏప్రిల్ 1వ తేదీ బుధవారం నాడు కేన్సర్ వ్యాధితో బాధపడుతూ కడప పట్టణంలో మరణించాడు.

## బయటి లింకులు
* **అక్షర శిల్పులు** - సయ్యద్ నశీర్ అహ్మద్ -అజాద్ హౌస్ ఆఫ్ పబ్లికేషన్స్, వినుకొండ - 2010 - పుట:124
* రహమాతుల్లా నుండి శశిశ్రీ వరకు

## మూలాలు

వర్గం:సాహితీకారులు
వర్గం:తెలుగు రచయితలు
వర్గం:తెలుగు కవులు
వర్గం:కడప జిల్లా పాత్రికేయులు
వర్గం:సంపాదకులు
వర్గం:ఆంధ్రప్రదేశ్ ముస్లిం రచయితలు
వర్గం:ఆంధ్రప్రదేశ్ ముస్లిం తెలుగు రచయితలు
వర్గం:1952 జననాలు
వర్గం:2015 మరణాలు
వర్గం:వైఎస్ఆర్ కడప జిల్లా రచయితలు
వర్గం:కొండేపూడి సాహితీ సత్కార గ్రహీతలు
ఇంద్రగంటి

thumb|ఇంద్రగంటి హనుమచ్చాస్త్రి
**ఇంద్రగంటి** తెలుగు వారిలో కొందరి ఇంటి పేరు.
* ఇంద్రగంటి కిరణ్మయి
* ఇంద్రగంటి జానకీబాల, తెలుగు రచయిత్రి.
* ఇంద్రగంటి మోహన కృష్ణ, సినీ దర్శకుడు.
* ఇంద్రగంటి శ్రీకాంత శర్మ, తెలుగు రచయిత.
* ఇంద్రగంటి హనుమచ్ఛాస్త్రి, తెలుగు రచయిత.

వర్గం:ఇంటిపేర్లు
శంకరమంచి

**శంకరమంచి** తెలుగు వారిలో కొందరి ఇంటి పేరు.

* శంకరమంచి సత్యం, సుప్రసిద్ధ తెలుగు రచయిత.
* శంకరమంచి జానకి, షావుకారు జానకిగా ప్రసిద్ధిచెందిన సినీ నటీమణి.
*శంకరమంచి పార్థసారధి
*శంకరమంచి రామకృష్ణ శాస్త్రి
నాగూర్ బాబు

**నాగూర్ బాబు** (**మనో**) నేపథ్య గాయకుడు, డబ్బింగ్ కళాకారుడు, నటుడు, నిర్మాత, సంగీత దర్శకుడు. తెలుగు, తమిళం, కన్నడం, మలయాళం, హిందీ భాషల్లో సుమారు పాతికవేలకు పైగా పాటలు పాడాడు. మనోకు అమెరికాకు చెందిన రిచ్మండ్ గాబ్రియేల్ యూనివర్సిటీ 2023 ఏప్రిల్ 16న గౌరవ డాక్టరేట్ అందించింది. 

## నేపథ్యము
నాగూర్ బాబు సత్తెనపల్లి లోని ఓ ముస్లిం కుటుంబంలో జన్మించాడు. ఆయన తల్లి షహీదా, తండ్రి రసూల్. తండ్రి ఆలిండియా రేడియోలో పనిచేసేవాడు. నేదునూరి కృష్ణమూర్తి దగ్గర కర్ణాటక సంగీతం నేర్చుకున్నాడు. గాయకుడిగా పరిచయమవక ముందే నీడ అనే చిత్రంలో బాలనటుడిగా కనిపించాడు. ఇళయరాజా ఆయన పేరును మనోగా మార్చాడు.

మనో అన్నయ్య తబలా వాద్యకారుడు. తనని సంగీత దర్శకులు చక్రవర్తి దగ్గర చేరుద్దామని చెన్నై తీసుకెళ్ళాడు. వాళ్ళ ప్రతిభను గుర్తించిన ఆయన అక్కడే సహాయకుడిగా ఉండిపొమ్మన్నాడు. ఆయన దగ్గర పనిచేయడం ద్వారా నేపథ్యగానంలో మెళకువలు సంపాదించాడు. తెలుగులో నాగూర్‌బాబుగా, తమిళంలో మనోగా ఆయన ఇప్పటికిపాతిక వేల పాటలు పాడారు.

గాయకుడిగా ఆయన మొదటి పాట మురళీ మోహన్ జయభేరి పతాకం మీద తీసిన కర్పూరదీపం అనే సినిమా లోది. రజనీకాంత్ తెలుగు చిత్రాలకు ఆయనకు గాత్రదానం చేసి ఆయన మెప్పు పొందాడు. బుల్లితెర పై పలు కార్యక్రమాలు కూడా నిర్వహిస్తున్నాడు.

## పేరు వెనుక చరిత్ర
ఇతని అమ్మ గారి నాన్న గారు నాగూర్ సాహెబ్ నాదస్వర విద్వాంసుడు. ఆయన, ప్రసిద్ధ నాదస్వర విద్వాంసుడు షేక్ చినమౌలానా ఒకే గురువు దగ్గర ఆ విద్య నేర్చుకున్నారు. ఇతని అమ్మ పేరు షహీదా, పెద్దమ్మ పేరు వహీదా. వాళ్ళిద్దరి పేరుతో కార్యక్రమాలు జరిపేవారు. గుంటూరు జిల్లా యద్దనపూడి, దొండపాడు, తదితర గ్రామాల్లో మునసబు, కరణాల ఇళ్ళ దగ్గర, రచ్చబండ్ల దగ్గరకు వెళ్ళి ప్రదర్శనలు ఇచ్చేవాళ్ళు. అక్కడ ఇచ్చిన బియ్యం, దుస్తులతో జీవితం గడిపేవాళ్ళు. ఒక్కమాటలో చెప్పాలంటే, పూట కూలీ కళాకారుల కుటుంబం వీరిది. వీరి తాత గారు 1964లో చనిపోయారు. మరుసటేడు అక్టోబర్ 26న ఇతను పుట్టాడు. అందుకే, నాగూర్‌బాబు అని ఆయన పేరే పెట్టారు.

## ఇష్టాలు
ఆయన అభిమాన గాయకులు కిషోర్ కుమార్, రఫీ, జేసుదాసు, బాలు, జానకి, సుశీల, వాణీ జయరాం. ఘంటసాల పాడిన మనసున మనసై అనే పాట ఆయనకు ఎంతో ఇష్టం. ఇంకా హిందీలో గుల్షన్ కుమార్ తో మంచి హిట్లున్నాయి. పాకీస్థాని గాయకుడు గులాం అలీ అంటే కూడా బాగా అభిమానిస్తాడు.

## మత సామరస్యం
*"పేరుకు ముస్లిం సంప్రదాయమైనా మేం అన్ని మతాలను గౌరవిస్తాం. రంజాన్‌ని ఎంత ఘనంగా చేసుకుంటామో దీపావళి, క్రిస్‌మస్‌లను కూడా అంతే గొప్పగా జరుపుకొంటాం.--నాగూర్ బాబు
*"మేం ఏటా తిరుమలకు కాలినడకన వెళతాం. ఆయన శబరిమలైకి వెళ్లి అయప్పస్వామిని దర్శించుకుంటారు."—నాగూర్ బాబు భార్య జమీలా..

## వ్యక్తిగత జీవితము
ఇతనికి 19 ఏళ్ళ వయసులోనే 1985లో పెళ్ళయింది. భార్య పేరు - జమీలా. వాళ్ళది తెనాలి. ఆ ఊళ్ళోనే సంప్రదాయ ముస్లిమ్ పద్ధతిలో వివాహం జరిగింది. అది 1985 జూన్ 9వ తేది. ఇతని జీవితంలో అది మరపురాని తేది. సాక్షాత్తూ వీరి గురువు కె.చక్రవర్తి గారు, ఎస్పీ బాలసుబ్రహ్మణ్యం గారు వచ్చి, సాక్షి సంతకాలు చేశారు. ఇతనికి ముగ్గురు పిల్లలు. ఇద్దరు కుమారులు, ఒక కుమార్తె. పిల్లలకు కూడా సినిమా రంగంలో అభిరుచి ఎక్కువ. పెద్దవాడు షకీర్ తమిళ సినిమాల్లో నటిస్తున్నాడు. ఇక, చిన్నవాడు రతేశ్ కూడా సినిమాల్లోకి వస్తున్నాడు. అమ్మాయి సోఫియా డిగ్రీ ఫస్టియర్ చదువుతోంది. అమ్మాయికి పాడడం మీద ఆసక్తి ఎక్కువ. ఇప్పటికే అమెరికా వచ్చి, ‘స్వరాభిషేకం’ కార్యక్రమంలో పాటలు పాడింది.

## అస్థిపాస్తులు
నాగూర్ బాబు స్థిరాస్తి వ్యాపారం ద్వారా దాదాపు 500 కోట్ల రూపాయలు సంపాదించాడు.

## Mano

## మూలాలు

వర్గం:తెలుగు సినిమా నేపథ్యగాయకులు
వర్గం:భారతీయ పురుష గాయకులు
వర్గం:1965 జననాలు
వర్గం:జీవిస్తున్న ప్రజలు
వీశ

**వీశ** ఘన రూపంలో ఉన్న పదార్థం బరువును సూచించడానికి పూర్వకాలంలో వడే ప్రమాణం. పురాతన తులామానం ప్రకారం 1 వీశ 1400 గ్రాములు (1.4 కి.గ్రా) కు సమానం.   ప్రస్తుతం ఉన్న కిలోగ్రాములు మెట్రిక్ విధానం రాక పూర్వం, వీశలు, మణుగులు ద్వారా బరువులను కొలిచేవారు. ఏబులము అన్నిటికన్నా తక్కువ బరువు కలది, మణుగు అన్నిటికన్నా ఎక్కువ బరువు కలది. .

రెండు సవాశేర్లు అరవీశ,  అదే లెక్కన నాలుగు సవాశేర్లు కూడా ఒక వీశ, మూడు సవాశేర్లు ముప్పావు వీశ అవుతాయి. రెండు అరవీశలు వీశ అవుతాయి. దాదాపుగా 1970ల మొదటిరోజులవరకూ కూడా కూరలు మొదలైనవి ఈ లెక్కలోనే అమ్మేవారు. వాటికి సరిపొయ్యే సవాశేరు, ఆరవీశ, వీశ రాళ్ళు, గుండ్రంగా ఉన్నవి ఉండేవి.

## మూలాలు

వర్గం:ప్రమాణాలు
వెంకటపల్లె

**వెంకటపల్లె**, వైఎస్‌ఆర్ కడప జిల్లా, రాజంపేట మండలానికి చెందిన రెవెన్యూయేతర గ్రామం 

## మూలాలు
గురప్పగారి పల్లె

**గురప్పగారి పల్లె** వైఎస్‌ఆర్ కడప జిల్లా, వీరబల్లి మండలం  ఓ గ్రామ పంచాయతి.  ఇది రెవెన్యూయేతర గ్రామం. ఇక్కడి ప్రజల ప్రధాన వృత్తి వ్యవసాయం. ఖరిఫ్ సీజన్లో ప్రధానంగా వరి పండిస్తారు. రబీలో వేరుశనగ, నువ్వులు, రాగులు, సజ్జలు.. ఇలా పొడి పంటలు పండిస్తారు.. ఇక్కడ పండించే మామిడి దేశవ్యాప్తంగా గుర్తింపు పొందింది.. బేనిషా రకం మామిడిని ఇక్కడ ప్రధానంగా పండిస్తారు. భూగర్భ జలం అడుగంటిపోవడంతో వర్షాలపైనే ఇక్కడి వ్యవసాయం ఆధారపడి ఉంటుంది. తాగునీటికి కూడా కిలోమీటర్లు వెళ్ళాల్సిన దుస్థితి ఇప్పటికి ఇక్కడ నెలకొని ఉంది.

## మూలాలు
పల్లా

*పల్లా వెంకటేశ్వరావు, ప్రముఖ హోమియో వైద్య నిపుణులు--
*పల్లా సూర్యనారాయణ మూర్తి, ప్రముఖ హోమియో వైద్య నిపుణులు--
ద బీటిల్స్

**ద బీటిల్స్** అన్నది జాన్ లెనాన్, పాల్ మెక్ కర్ట్నీ, జార్జి హారిసన్, రింగో స్టార్ వంటివారు సభ్యులుగా లివర్‌పూల్లో 1960 సంవత్సరంలో ప్రారంభమైన ఇంగ్లీష్ రాక్ బ్యాండ్. వారు రాక్ యుగంలోకెల్లా అత్యంత ప్రాచుర్యమైన ఘట్టంగా పేరొందింది. స్కిఫిల్, బీట్, 1950ల నాటి రాక్ అండ్ రోల్ వంటి రకాల శైలీ సంగీతాలే కాకుండా పాప్ బల్లాడ్ లు, భారతీయ సంగీతం, సైకెడెలియా, హార్డ్ రాక్ వంటి సంగీత శైలులతో, అప్పుడప్పుడు శాస్త్రీయ సంగీత అంశాలు, వినూత్నమైన, అసంప్రదాయిక రికార్డింగ్ విధానాలు కలగలిసి ద బీటిల్స్ సంగీతంలో ఉండేవి. 1960ల తొలినాళ్ళలో వారి విపరీతమైన ప్రజాదరణ బీటిల్ మానియాగా రూపొందిందింది, అయతే రానురానూ గీతరచయితలు లెనన్, మెక్ కార్ట్నీలు ప్రారంభించి విస్తరించిన సోఫిస్టికేషన్ కారణంగా 1960ల నాటి కౌంటర్ కల్చర్ లోనిని ఆదర్శాల రూపంగా భాగంగా బీటిల్స్ ని చూడడం ప్రారంభమైంది.

స్టూవార్ట్ సూట్ క్లిఫ్ గిటార్ వాద్యకారునిగా బీటిల్స్ 1960 నుంచి మూడేళ్ళ పాటు లివర్ పూల్, హ్యాంబర్గ్ నగరాల్లోని క్లబ్బుల్లో ప్రదర్శనలు ఇచ్చి తమ తొలినాళ్ళలో ప్రాచుర్యం పెంచుకున్నారు. ప్రధాన సభ్యులైన లెనన్, మెక్ కార్ట్నీ, హారిసన్ లు పెటె బెస్ట్ సహా పలువురు డ్రమ్మర్లను మారుస్తూ చివరికి స్టార్ వారితో చేరి స్థిరంగా నిలిచారు. మేనేజర్ బ్రియాన్ ఎప్ స్టెయిన్ వారిని ప్రొఫెషనల్ బ్యాండ్ గా మలచగా, నిర్మాత జార్జ్ మార్టిన్ వారికి మార్గదర్శకత్వం చేపట్టి, రికార్డింగ్స్ విస్తృతంగా చేయిస్తూ 1962లో *లవ్ మీ డూ* అన్న మొదటి హిట్ తర్వాత యుకెలో కూడా ప్రాచుర్యం విస్తరించేలా కృషిచేశారు. తర్వాతి సంవత్సరంలో బ్రిటన్లో బీటిల్ మానియా పెరగడం ప్రారంభమైన నాటి నుంచి వారికి ఫాబ్ ఫోర్ అన్న మారుపేరు వచ్చింది. 1964 తొలినాళ్ళకల్లా వారు అంతర్జాతీయ స్థాయి తారలుగా ఎదిగి యునైటెడ్ స్టేట్స్ పాప్ మార్కెట్ పై చేసిన బ్రిటీష్ ఆక్రమణలో నేతృత్వం వహించారు. 1965 నుంచి బీటిల్స్ *రబ్బర్ సోల్* (1965), *రివాల్వర్* (1966), *పెప్పర్స్ లోన్లీ హార్ట్స్ క్లబ్ బ్యాండ్ * (1967), *ద బీటిల్స్ * (సాధారణంగా *ద వైట్ ఆల్బం*గా పేరొందింది, 1968), *అబ్బే రోడ్* (1969) వంటి వినూత్నమైన రికార్డింగులు విడుదల చేస్తూ కొనసాగారు. 1970లో వారు విడిపోయాకా కూడా వేర్వేరు స్థాయిల్లో విజయవంతమైన మ్యూజిక్ కెరీర్ కొనసాగిస్తూ వచ్చారు. లెనిన్ డిసెంబరు 1980లో కాల్పుల్లో మరణించగా, హ్యారిసన్ నవంబరు 2001లో కాలేయ క్యాన్సర్ వల్ల చనిపోయారు. జీవించివున్న మెక్ కార్ట్నీ, స్టిర్ ఇంకా సంగీతపరంగా చురుకుగానే ఉన్నారు.

ప్రపంచవ్యాప్తంగా దాదాపు 60 కోట్ల రికార్డులు అమ్ముడుపోయాయన్న అంచనా ఆధారంగా ద బీటిల్స్ బ్యాండ్ అమ్మకాల పరంగా చరిత్రలోకెల్లా ప్రాచుర్యం పొందిన బ్యాండ్ గా నిలుస్తోంది. బ్రిటీష్ చార్టుల్లో చాలా నంబర్ వన్ స్థానానికెక్కిన ఆల్బంలు అందించినదీ, యుకెలో సింగిల్ రికార్డులు అతి ఎక్కువ అమ్ముడుపోయిన చరిత్ర కలిగినదీ ఈ బీటిల్స్ బ్యాండే. ఆర్ఐఎఎ ప్రకారం, బీటిల్స్ సంగీతకారులు 178 మిలియన్ల సర్టిఫైడ్ యూనిట్లతో అమెరికాలోనూ అతి ఎక్కువ విలువ కల సంగీతకారులుగా నిలిచారు. 2008లో బిల్ బోర్డ్ పత్రిక వారి సార్వకాలికంగా అత్యంత విజయవంతమైన హాట్ 100 కళాకారుల జాబితాలో అగ్రస్థానంలో నిలిచారు; , హాట్ 100 చార్ట్ లో నంబర్ వన్ పాటల్లో 20 వీరివే.  10 గ్రామీ పురస్కారాలు, ఉత్తమ ఒరిజినల్ సాంగ్ స్కోర్ విభాగంలో ఒక ఆస్కార్ పురస్కారం, 15 ఇవార్ నోవెల్లో పురస్కారాలు పొందినవారిగా నిలిచారు. 1988లో రాక్ అండ్ రోల్ హాల్ ఆఫ్ ఫేమ్ లో  ఈ గ్రూపును చేర్చారు, గ్రూపులోని నలుగురు సభ్యులు విడివిడిగా వ్యక్తిగతంగా 1994 నుంచి 2015 మధ్యకాలంలో హాల్ ఆఫ్ ఫేమ్ లో చోటు దక్కించుకున్నారు. 20వ శతాబ్దిలో అత్యంత ప్రభాశాలురైన 100 మంది జాబితాలో సంయుక్తంగా చోటు పొందారు.
## మూలాలు
భవిష్య పురాణము

సంస్కృతంలో వ్రాసిన హిందూ మతము యొక్క పురాణ శైలిలో రచించిన పద్దెనిమిది ప్రధాన రచనల్లో భవిష్య పురాణము (భవిష్య పురాణం) ఒకటి.  భవిష్య అంటే "భవిష్యత్తు" అర్ధం. ఇందులో భవిష్యత్ గురించిన ప్రవచనాలు ఉన్నాయి. ఏదేమైనప్పటికీ, ఇది మనుగడలో ఉన్న లిఖిత ప్రతుల యొక్క "ప్రవచనం" భాగాలు కలిగి ఉన్న ఒక ఆధునిక శకం పని. 
 ప్రాచీన కాలంగా ఉంటున్న, మనుగడలో ఉన్న లిఖిత గ్రంథాల్లోని ఇందులోని కొన్ని విభాగాలు,
బృహత్ సంహిత, సాంబ పురాణం వంటి ఇతర భారతీయ గ్రంథాల నుండి పాక్షికంగా స్వీకరించబడ్డాయి. భవిష్య పురాణాల్లోని మరింత నిజం, ప్రామాణికత గురించి ఆధునిక మేధావుల ద్వారా ప్రశ్నించబడింది. హిందూ సాహిత్యపు పౌరాణిక శైలి యొక్క "స్థిరమైన పునర్విమర్శలు , జీవన స్వభావానికి" ఈ పురాణ వచనం పరిగణించబడుతుంది. 

**భవిష్య పురాణం** వేద వ్యాస మహర్షి రచించిన అష్టాదశ పురాణాలలో ఏకాదశ పురాణం. ఈ పురాణంలో మొత్తం 5 భాగాలున్నాయి. మొదటి భాగంలో విష్ణువు, శివుడు, సూర్య భగవానుని జననం వర్ణించ బడింది. రెండవ, మూడవ, నాల్గవ భాగాలలో ఆ దేవతల గొప్పతనం వర్ణించ బడింది. ఐదవ భాగంలో స్వర్గలోక వర్ణన ఉంది.

## స్వరూపము
భవిష్య మహాపురాణంలో రాబోవు కాలము యొక్క చరిత్ర గురించి వర్ణించ బడింది.
ఇందులో బ్రహ్మ పర్వము, మధ్యమ పర్వము, ప్రతిసర్గ పర్వము, ఉత్తర పర్వము అను నాలుగు పర్వములు ఉన్నాయి.  
### బ్రహ్మ పర్వము
సృష్టికి మూలకారకుడు సూర్యుడు అని, బ్రహ్మపదవాచ్యము అగు తత్త్వమని నిరూపించ బడినది, కనుక మొదటి పర్వమునకు బ్రహ్మ పర్వము అని పేరు.  ఇందులో అంతటా సూర్యుని మహిమ వర్ణించ బడింది. 

### మధ్యమ పర్వము
మధ్యమ పర్వములో మూడు భాగాలు ఉన్నాయి. 

#### ప్రథమ భాగము
ఇందులో ప్రథమ భాగములో బ్రాహ్మణ గురు ప్రశంస, మతృ నమస్కారము, ఇతిహాస పురాణములు మహిమ, ఆరామ ప్రతిష్ఠ, హోమ ద్రవ్యముల ప్రమాణము వంటివి ఉన్నాయి.
#### ద్వితీయ భాగము
ఈ భాగములో శిల్పులకు వేతనాల నిర్ణయము, కలశస్థాపనలు, మాన నిరూపణము వంటి విషయాలు ఉన్నాయి.
#### తృతీయ భాగము
మూడవ విభాగములో ఆరామప్రతిష్ఠా విశేషాలు, పదముల అర్థ వివరణములు ఉన్నాయి.
### ప్రతిసర్గ పర్వము
ఈ పర్వములో మూడు ఖండాలు ఉన్నాయి.
#### ప్రథమ ఖండము
కృత యుగం రాజవంశావళి, ప్రద్యోతుని మ్లేచ్చ యజ్ఞ వృత్తాంతము, కశ్యప కథ, అగ్నివంశ చరిత్ర, విక్రమాదిత్యుదుడు మొదలైనవి ఉన్నాయి.
#### ద్వితీయ ఖండము
బేతాళుడు విక్రమాదిత్యుడు కథలు, విక్రమాదిత్యుని నిర్యాణము, చంద్రగుప్తుడు, సత్యనారాయణ వ్రత కథ, చంద్రగుప్తుడు, మానస తీర్థ ప్రశంస, పాణిని శివస్తుతి, బోపదేవుడు, దేవీమహిమ, పతంజలి చరిత్ర మొదలైనవి ఉన్నాయి.
#### తృతీయ ఖండము
పాండవుల ఉత్తర జన్మ, శాలివాహనుడు, భోజుడు, పృధ్వీరాజు, జయచంద్రుడు, వైవస్వత మన్వంతర చరిత్ర, మహాకల్పములు, వరాహామిహిరుడు, ధన్వంతరి, ఆంధ్రులు, కల్పములు, మన్వంతరములు మొదలైనవి ఉన్నాయి.

## మూలాలు

వర్గం:పురాణాలు
అంబాలిక

**అంబాలిక** మహాభారతంలోని పాత్ర. ఆమె విచిత్ర వీర్యుని భార్య. పాండురాజు తల్లి.

అంబాలిక కాశీరాజు కుమార్తె. అంబ, అంబిక ఈమెకు అక్కలు. వీరి వివాహం కోసం కాశీరాజు స్వయంవరం ప్రకటించగా అనేకమంది రాజులు పోటీపడ్డారు, వారందరినీ భీష్ముడు ఓడించి,  యువరాణులు ముగ్గురినీ ఎత్తుకు వెళ్ళాడు. 

అంబ సాళ్వరాజును ప్రేమించానని చెప్పడంతో భీష్ముడు ఆమెను అతడి వద్దకు పంపించేసాడు. అంబిక, అంబాలికలను తన తమ్ముడైన విచిత్రవీర్యునికిచ్చి వివాహం చేసాడు.

విచిత్ర వీర్యుడు క్షయరోగంతో నిస్సంతుగా మరణించాడు. వంశవృద్ధి కోసమని అతడి తల్లి సత్యవతి తన తొలిపుత్రుడైన వ్యాసుని కోరింది. 

అంబిక, అంబాలికలకు సంతానాన్ని ప్రసాదించేందుకు అతడు అంగీకరించాడు.అంబాలిక వ్యాసుని చూడడంతోనే భయంతో తెల్లబారింది. ఆ కారణాన ఆమెకు, పాండురోగం కారణాన తెల్లబారిపోయిన చర్మంతో పాండురాజు పుట్టాడు.
## కురువంశం వంశవృక్షం

## మూలాలు

## వెలుపలి లంకెలు

వర్గం:మహాభారతంలోని పాత్రలు
మత్స్య పురాణం

**మత్స్య పురాణం, ** అష్టాదశ పురాణాలలో పదహారో పురాణం.ఈ పురాణాన్ని "మత్స్యంమేధఃప్రకీర్యతే" అని వర్ణించబడింది.అంటే ఇది శ్రీ మహా విష్ణువు మెదడుతో పోల్చబడిన అర్థాన్ని సూచిస్తుంది. ఈ పురాణంలో 289 అధ్యాయాలు, పద్నాలుగు వేల శ్లోకాలున్నాయి.శ్రీ మహావిష్ణువు మత్స్యరూపంలో వైవస్వత మనువునకు ఈ పురాణాన్ని ఉపదేశించాడు. పురాణాలలో ఇది ప్రాచీనమైన పురాణంగా పండితులు భావిస్తారు. వేద వాఙ్మయంలో దాగిన సృష్టితత్త్వాన్ని కథారూపంగా వివరించడానికి అష్టాదశ పురణాలను వ్యాసమహర్షి రచించాడు.ఇందులోని 289 అధ్యాయాలలో మొదటిది సృష్టిక్రమం.

## సృష్టిక్రమం
సృష్టికి పూర్వం విశ్వంలో ఏమి లేదు.మహా ప్రళయం జరిగాక చీకటి ఆవరించి సర్వప్రపంచం నిదురపోతునట్లుగా ఉంది.అప్పటి స్థితి ఇలాఉంది అని ఉహించటానికి, తెలుసుకోవటానికి కూడా వీలులేదు.దీనిని వర్ణించటానికి ఒక లక్షణం కూడాలేదు. విశ్వం అంతా నీటిమయమై అగోచరంగా ఉన్న పరిస్థితులలో అన్ని పుణ్యకర్మలకు మూలమైన అవ్యక్తుడు (వ్యక్తి కానివాడు) స్వయంభు అవతరించి, జగత్తును ఆవరించియున్న చీకటిని పారద్రోలి వెలుగును ప్రకాశింపచేస్తుంది.ఆ అవ్యక్తుడుగా అవతరించిన నారాయణుడే (మహా విష్ణువు) ధ్యానించి జగత్తును సృష్టించినట్లు మత్య్యపురాణం ద్వారా తెలుస్తుంది.

#### మొదటి సృష్టి
అవ్యక్తుని మొదటి సృష్టి అపస (పవిత్ర కర్మ).అందు బీజాన్ని సృష్టించాడు.అది సువర్ణభరితమై పదివేల సూర్యుల వెలుగు చెంది, అది పుట్టుటకు వేయి సంవత్సరాల కాలం పట్టింది.మహా తేజస్వి అయిన స్వయంభువు విచిత్ర మహిమగలవాడైనందున తాను సృష్టించినదాని యందు తానే ప్రవేశించాడు.అట్లు సర్వవ్యాప్తి అగుటచే విష్ణువు అనే నామం సార్థకం అయింది.అందు ప్రవేశించిన స్వయంభువు సూర్యుని రూపంచెందాడు. మొట్టమొదటి రూపం సూర్యుడు అగుటచే ఆదిత్యుడనే పేరువచ్చింది.

## బ్రహ్మాదుల సృష్టి
జలమయంలో పరుండిన ఆది పరబ్రహ్మం తనచుట్టూ ఉన్న నీటిని అతని పొడవైన చేతుల ద్వారా కలియబెట్టగా దానిలోనుండి రెండు బుడగలు ఏర్పడి వాటిద్వారా భూమి, ఆకాశం ఏర్పడతాయి.ఆ సమయంలో మహాపురుషుని నాభి నుండి కమలం పుట్టింది.నారాయణడు తుమ్మెద ఆకారంగా కమలం చుట్టూ తిరుగుతూ చివరకు కమలంలో ప్రేవేశిస్తాడు.తన తేజస్సు కమలంలో ప్రవేశపెట్టి బయటకు వస్తాడు. కొంతకాలానికి కమలం నుండి ఎనిమిది భుజాలతో, నాలుగు ముఖాలతో బ్రహ్మ పుడతాడు.బ్రహ్మ తన చుట్టూ ఉన్న నీటిని చూసి భయపడి, ఏమి చేయలో తెలియని పరిస్థితులలో ఓంకారణాదంతో తిరిగి తామరతాడు ద్వారా మరలా లోపలికి ప్రవేశిస్తాడు.ఏమిచేయాలో తోచక విచారంతో కూర్చొని ఉండగా, తపస్సు చేయి, తపస్సు చేయి అనే మాటలు వినపడతాయి.బ్రహ్మ అలా కొన్ని సంవత్సరాల తపస్సు చేసిన తరువాత, నారాయణుడు ప్రత్యక్షమై సృష్టిని ఏర్పాటు చేయాలనే ప్రయత్నంలో నేనే నిన్ను సృష్టించాను.నీ తపస్సు ఫలితంగాసృష్టి చేసే మానసిక శక్తిని నీవు పొందావు.శ్రీ రూపమైన ప్రకృతి నీకు సహకరిస్తుంది.సృష్టిని ప్రారంభించు అని నారాయణుడు అదృశ్యమవుతాడు. ప్రకృతి సరస్వతి రూపంలో కనిపంచింది.బ్రహ్మ, సరస్వతి సాంగత్యం వలన సృష్టి ప్రారంభం అయిందని మత్స్యపురాణం చెపుతుంది.

## మూలాలు

## వెలుపలి లంకెలు

వర్గం:అష్టాదశ పురాణములు
వర్గం:పురాణాలు
హసన్ అలీ (దుబాసి)

హసన్ అలీ ఆంధ్రప్రదేశ్ శాసనసభలో  దుబాసి (భాషాంతరం చేయువాడు). అతను శాసనసభ సభాపతి, ఉపసభాపతి లకు దుబాసిగా ఉండేవాడు. అసెంబ్లీలో సభాపతి వెనుక  నిలబడి ఉండేవాడు. 

## జీవిత విశేషాలు
**హసన్ అలీ** 1959లో కడపలో జన్మించాడు. 3 దశాబ్దాలకు పైగా శాసనసభతో సంబంధం ఉన్న హసన్ అలీ 1976లో సహాయ దుబాసీగా రాష్ట్ర శాసనసభలో చేరినాడు. ఆ తరువాత సీనియర్ దుబాసీగా పదోన్నతి పొందినాడు. శాసనసభ తరఫున ఫ్రొటోకాల్‌ ఇన్‌ఛార్జిగా కూడా వ్యవహరించేవాడు. ఆంధ్రప్రదేశ్ రష్ట్రానికి సభాపతిగా వ్యవహరించిన ‌ జి.నారాయణరావు నుంచి ఏడుగురు స్పీకర్‌ల వద్ద అతను దుబాషీగా  వ్యవహరించాడు. అతనికి  ముగ్గురు కుమారులు, ఇద్దరు కుమార్తెలు ఉన్నారు.  శాసనసభలో గుబురుమీసాల హసన్ అలీగా ప్రసిద్ధిచెందినాడు. అతను 25 సంవత్సరాల పాటు దుబాసిగ వ్యవహరించాడు.  

"ఈ మీసం నా గుర్తింపు. ఇవి లేకుండా నా భార్య కూడా నన్ను గుర్తించగలదని నేను అనుకోను." అని హసన్ అలీ  చెప్పేవాడు.  ఆ మీసం దుబాసీలకు గుర్తింపు కానప్పటికీ అతను తన వ్యక్తిగత గుర్తింపు కోసం 1979 నుండి పెంచుతున్నానని తెలిపాడు. అతని తండ్రి ఎం.భాషా మద్రాసు అసెంబ్లీలో, ఆంధ్రప్రదేశ్ అసెంబ్లీలో పనిచేసేవాడు.   

అతను 2010, ఫిబ్రవరి 19న మరణించాడు. అతని కుంటుంబంలో అర్హులైన వారికి ఉద్యోగం ఇప్పించవలసినదిగా అప్పడి తెలంగాణ రాష్ట్ర సమితి అధ్యక్షుడు కల్వకుంట్ల చంద్రశేఖరరావు  ముఖ్యమంత్రి రోశయ్యను కోరాడు. 

## మూలాలు

వర్గం:1976 జననాలు
వర్గం:2010 మరణాలు
జల కన్యలు

**జల కన్య** లేక **మత్స్య కన్య** ప్రపంచంలోని అనేక సంస్కృతులకు చెందిన పురాణాల్లో వర్ణించబడిన జీవులు. అనగా నీటిలో నివసించే ఒక రకమైన జీవులు. ఇవి సగం మానవ రూపాన్ని సగం మత్స్య రూపాన్ని కలిగి ఉంటాయి , అనగా తలనుండి నడుము వరకు మనిషి రూపాన్ని నడుము నుండి చేప వలె తోక ఉంటుంది. వీటిలో జాతి విభేదము కూడా ఉంటుంది. సాధారణంగా ఇటువంటి జలచరాలను స్త్రీరూపంలోనే చిత్రిస్తారు. 2004 లో వచ్చిన సునామీలో అట్టడు సముద్ర గర్భంలోదాగి ఉన్న చేపలలో కొన్ని వాటికి మత్స్య కన్యల వలెనే రూపం ఉన్నట్లు ఒక అధ్యయనంలో తేలింది.  ఇటువంటి జీవులు సముద్ర గర్భంలో మాత్రమే తిరుగాడుతూ ఉంటాయని ఊహ. వాస్తవానికి జలకన్యలు పురాణ సంబంధమైన జీవులు మాత్రమే. సాహస వీరుడు-సాగరకన్య అను తెలుగు సినిమాలో శిల్పా కుంద్రా జలకన్యగా నటించింది.

కంబోడియా, థాయిలాండ్ రామాయణాల్లో *సువన్నమచ్చ* (బంగారు మత్స్య కన్య) అనే రావణుని కూతురు పాత్ర కనిపిస్తుంది. ఈ మత్స్య రాకుమారి హనుమంతుడు లంకకు వారధి కట్టకుండా ఆపేందుకు విఫలయత్నం చేస్తుంది కానీ చివరికి హనుమంతుని ప్రేమలో పడుతుంది. థాయ్ జానపదంలో ఈ పాత్ర చాలా ప్రాచుర్యం పొందింది.

## దర్శనాలు
1493లో అమెరికా ఖండపు తీరంలో సముద్రంపై ప్రయాణిస్తుండగా, క్రిస్టఫర్ కొలంబస్ సముద్రం నుండి మూడు స్త్రీరూపం కలిగిన జీవులు సముద్రం నుండి పైకి ఎగసిపడ్డాయని, కాకపోతే అవి అందరూ వర్ణించినంత అందంగా ఏమీలేవని నివేదించారు. శివ మోర్చా గారు  

## చిత్రమాలిక


File:Leighton-The Fisherman and the Syren-c. 1856-1858.jpg|*The Fisherman and the Syren*, by Frederic Leighton, c. 1856–1858
File:Mermaid in Santo Domingo church (Pontevedra, Galicia).jpg|A stone coat of arms in Santo Domingo church (Pontevedra, Galicia), 16th century
File:Mermaid in Fefiñans Manor house (Cambados, Galicia).jpg|Mermaid in Fefiñanse (Cambados, Galicia), 16th century.
File:Golden Mermaid on Prince Frederick's Barge 1732.JPG|English carved decorati on Prince Frederick's Barge, 1731–1732
FIle:Igreja Matriz Povoa Varzim Sereia.JPG|Portuguese Baroque stonework in Póvoa de Varzim Matriz Church (1743-1757)
File:Mariño's coat of arms with mermaid (Mugardos, Galicia).jpg|A stone coat of arms in (Mugardos, Galicia), 18th century
File:MermenLubok.jpg|Mermaid and merman, 1866. Unknown Russian folk artist
File:Elisabeth Jerichau Baumann havfruen.jpg|*Havfrue*, by Elisabeth Jerichau Baumann (1873)
File:Play of the Nereides by Arnold Böcklin.jpg|*The Play of the Naiads*, by Arnold Böcklin (1886)
File:John Collier - The Land Baby.jpg|*The Land Baby*, by John Collier (1899)
File:The Mermaid of Zennor.jpg|*The Mermaid of Zennor* by John Reinhard Weguelin (circa 1900)
File:The-Mermaid.jpg|*The Mermaid*, by Howard Pyle (1910)
File:The Mermaid and the Satyr.jpg|*The Mermaid and the Satyr*, by Ferdinand Leeke (1917)
File:Auburtin - Mermaids.JPG|*Mermaids*, by Jean Francis Aubertin (*circa* 1920)
File:The Little Mermaid's Sisters - Anne Anderson.jpg|*The Little Mermaid's Sisters* by Anne Anderson (circa 1910) 
File:DragonCon 2012 07.jpg|Mermaid costumes at Dragon*Con (2012)


## మూలాలు

## యితర లింకులు

* .
** Older archived version, with brief synopsis and commentary

వర్గం:పురాణ జీవులు
పలుకూరు సుబ్బరాయుడు కండ్రిగ

**పలుకూరు సుబ్రాయుడు కండ్రిగ**, చిత్తూరు జిల్లా, నిండ్ర మండలానికి చెందిన రెవెన్యూయేతర గ్రామం. కావనూరు పంచాయితిలో సుబ్రాయుడు కండ్రిగ గ్రామం ఉంది. 

## మూలాలు

## వెలుపలి లంకెలు
గాంధీనగరం (నూజెండ్ల)

**గాంధీనగరం**, పల్నాడు జిల్లా, నూజెండ్ల మండలానికి చెందిన గ్రామం.

## గ్రామ విశేషాలు
*ఈ గ్రామంలో పాలు ఉత్పత్తి చేయని ఇల్లు లేదు. ఈ గ్రామానికి పాలవుత్పత్తిలో జిల్లాలోనే ప్రథమస్థానం. సాంప్రదాయేతర ఇంధన వనరులను సద్వినియోగం చేసుకుంటూ, గేదె పేడతో గోబర్‌ గ్యాస్‌ ఉత్పత్తి చేసుకుంటూ, గ్యాస్‌ ఆదా చేస్తున్నారు. ఈ గ్రామంలో ప్రతి ఇంటికీ, బయోగ్యాసుప్లాంటు ఏర్పాటు చేసుకున్నారు. కాలుష్యరహిత గ్రామంగా, పొగలేని గ్రామంగా గుర్తింపు సాధించారు. నెడ్‌ క్యాప్‌ మన్ననలు పొందారు. 294 ఇళ్ళు ఉన్న ఈ గ్రామానికి జాతీయస్థాయిలోనే గుర్తింపు ఉంది. 
*ఈ గ్రామంలో దశాబ్దాలుగా మహిళలూ, గ్రామపెద్దలూ ప్రధానపాత్ర పోషించుచూ, మద్యనిషేధం అమలు చేస్తున్నారు. తండ్రి తాగి రోడ్డున పడితే, పిల్లలూ అదే బాటలో నడిచారు. పిల్లలు పాడైపోతున్నారని తల్లిదండ్రులకు ఉపాధ్యాయులు హెచ్చరించడంతో, మహిళలలో ఆవేశం రగిలి, అందరూ ఏకమై వీధికెక్కారు. బెల్టు షాపులను మూయించారు. గ్రామంలో మద్యం సరఫరా చేయడానికి వీలులేదని అడ్డం తిరిగినారు. దీనికి పెద్దలు దిగి వచ్చారు. వీధులవారీగా సభ్యులను చేర్చి, ఒక కమిటీ ఏర్పాటుచేశారు. అప్పటి నుండి మద్యనిషేధాన్ని చక్కగా అమలు చేస్తున్నారు. గుడివద్ద ఒప్పందపత్రాలు వ్రాసుకున్నారు. కట్టుబాటు తప్పితే రు.పదివేలు జరిమానా విధించుతారు. 

:

## మూలాలు

వర్గం:నూజెండ్ల మండలం లోని రెవిన్యూయేతర గ్రామాలు
ముత్యాల సీత

ప్రవాస భారతీయురాలు **[[ముత్యాల]] సీత** వేమన గురించి, ఆయన పద్యాల్లోని నీతి గురించి అమెరికన్‌ బాలలకు తెలిపే కృషి చేస్తున్నారు. సొంతూరు కాకినాడకు చెందిన అరట్లకట్ట. తల్లి చుండ్రు సుబ్బాయమ్మ. భర్త ముత్యాల భాస్కరరావుతో టెక్సాస్‌లోని సుగర్‌ల్యాండ్‌లో స్థిరపడ్డారు. అమెరికన్‌ విశ్వవిద్యాలయాల్లోనే డిగ్రీ (సీపీఏ), పీజీ (ఎగ్జిక్యూటివ్‌-ఎంబీఏ) చదివిన ఆమె ఇండియానా యూనివర్సిటీలో ఐటీ ప్రొఫెషనల్‌గా, వివిధ బ్యాంకు, చమురు సంస్థల్లో ఉన్నతోద్యాగాలూ నిర్వహించారు.

పదవీ విరమణ చేశాక మనవళ్లకు వేమన శతక పద్యాలు నేర్పే క్రమంలో సీతకు వేమన నీతులు దేశ, ప్రాంత, కాల విచక్షణ లేకుండా సర్వత్రా ఆచరించదగ్గవని, ప్రత్యేకించి బాలల భవిష్యత్తుకు ఎంతో దోహదం చేస్తాయని స్ఫురించింది. శతకంలోని ఐదు పద్యాలను ఎంచుకొన్నారు. సర్వమానవ సమానత్వాన్ని వివరించే 'పశుల వన్నె వేరు.. పాలేక వర్ణమౌ' పద్యాన్ని, దయాగుణం విశిష్ఠత చెప్పే 'తప్పులెన్నువారు తండోప తండంబు.. పద్యాన్ని, అనవసర వాదాలొద్దని తెలిపే 'చెప్పులోని రాయి.. చెవిలోని జోరీగ' పద్యాన్ని, మంచి పనుల ప్రభావం అపారంగా ఉంటుందన్న అంశాన్ని తెలియచేసే 'చిత్తశుద్ధి గలిగి చేసిన పుణ్యంబు..' పద్యాన్ని, వినయంగా ఉండాలని బోధించే 'అల్పుడెప్పుడు పల్కు ఆడంబరముగాను' పద్యాన్ని తీసుకున్నారు. వాటిని యథాతధంగా తెలుగు లిపిలో ఇస్తూ, ఆ పక్కనే ఇంగ్లీషులో ఎలా పలకాలో, పదాలకు అర్ధం, భావం ఏమిటో వివరించారు. పద్యం సారాంశాన్ని, అందులోని నీతిని బాలలకు సులభంగా అర్థమయ్యేలా చక్కటి బొమ్మలతో నీతి కథనూ చేర్చారు. 'వాట్‌ ఈజ్‌ వేమన సేయింగ్‌?' శీర్షికతో అందంగా బాలల్ని ఆకట్టుకునేలా వున్న ఈ పుస్తకాన్ని 'తానా' ఆధ్వర్యంలో ఆవిష్కరించారు. అమెరికాలోని 'మామ్స్‌ ఛాయిస్‌ అవార్డ్స్‌ అసోసియేషన్‌' అందించే '2009- ఉత్తమ బాల సాహిత్యం' పురస్కారం ఈ పుస్తకానికి దక్కడం విశేషం. టెక్సాస్‌ ప్రాంతంలోని పలు పాఠశాలల్లో ఈ పుస్తకంలోని పద్యాలు బోధిస్తున్నారు.

## మూలాలు

వర్గం:అమెరికా వ్యక్తులు
వర్గం:సాహితీకారులు
వర్గం:ప్రవాసాంధ్రులు
క్వారీ

## గ్రానైట్‌ క్వారీల్లో పాటించాల్సిన భద్రతా ప్రమాణాలు
# సాయంత్రం అయిదు గంటల తరువాత పనిచేయకూడదు. 
# క్వారీ క్వారీకి మధ్య బఫర్‌ జోన్‌లు ఉం డాలి. కనీసం ఆరు మీటర్లకు తగ్గకుండా ఏర్పాటు చేయా లి. 
#మైన్స్‌ అండ్‌ సేఫ్టీ డిప్యూటీ డైరెక్టర్‌ నాయకత్వంలో కార్మికుల భద్రతకు సంబంధించిన అంశాలపై యాజమాన్యాలతో ఎప్పటికప్పుడు చర్చించా లి. దీనికి ఆయనే ప్రధాన బాధ్యత వహించాలి. క్వారీలు నిబంధనలకు విరుద్ధంగా తవ్వుతుంటే ఆపివేయాలి.
#క్వారీ పైభాగంలో ఎంత విస్తీర్ణంలో తవ్వుతారో లోపలి భాగంలో కూడా అంతే విస్తీర్ణంలో తవ్వాలి. అయితే పైభాగంలో వెడల్పు ఎక్కువగా తవ్వడం, లోపలికి వెళ్లే కొద్దీ రాయి కనిపించినంత దూరం సొరంగాల్లా తవ్వకూడదు.
#డంపింగ్‌ కోసం ఏర్పాటు చేసిన స్థలంలో క్వారీ పక్కనే వేస్ట్‌ ఎక్కువగా ఉండకూడదు.క్వారీ పైభాగంలో బరువు ఎక్కువై దరులు విరుగుతాయి.
#పౌడర్‌ బ్లాస్టింగ్‌ చేయాలంటే ముందు జాకీలతో డ్రిల్‌ చేసి ఆ తరువాత బ్లాస్టింగ్‌ పౌడర్‌ నింపాలి. అనంతరం జిలెటిన్‌ స్టిక్స్‌కు ఫైర్‌ కనెక్ట్‌ చేయాలి. ఈ బ్లాస్టింగ్‌లను సాయంత్రం అయిదు నుంచి ఆరు గంటల మధ్యలో మాత్రమే చేయాలి. బ్లాస్టింగ్‌ జరిగే సమయంలో కార్మికులు ఉండకూడదు. మైన్స్‌మేట్‌ అనే సూపర్‌వైజర్‌ ఆధ్వర్యంలో మాత్రమే ఈ పేలుళ్లు జరగాలి

## మూలాలు

## వెలుపలి లంకెలు
వర్గం:భౌగోళిక ప్రాంతాలు
వర్గం:పరిశ్రమలు
కొల్లి హేమాంబరధరరావు

[right|thumb|[పొట్టి ప్లీడరు|పొట్టి ప్లీడరు (1966) చిత్రంలో హేమాంబరధరరావు]] 
[right|thumb|హేమాంబరధరరావు దర్శకత్వం వహించిన [దేవత (1965 సినిమా)|దేవత (1965) చిత్రం పోస్టర్]]
**కె.హేమాంబరధరరావు** గా ప్రసిద్ధి చెందిన **కొల్లి హేమాంబరధరరావు** తెలుగు చలనచిత్ర రంగ దర్శకుడు. ఈయన దర్శకుడు కె.ప్రత్యగాత్మకు సోదరుడు. ఈయన తన అన్న ప్రత్యగాత్మ లాగానే మొదట తాతినేని ప్రకాశరావుకి సహాయకుడిగా పనిచేశారు. రేఖా అండ్ మురళి ఆర్ట్స్ చిత్రనిర్మాణ సంస్థలో ఈయన సహభాగస్వామి. ఈయన దర్శకత్వం వహించిన దేవత (1965) చిత్రం ఘనవిజయం సాధించింది . మొదట ఈయన పిచ్చిపుల్లయ్య (1953) చిత్రానికి సహాయ దర్శకునిగా పనిచేశారు. ఈయన దర్శకత్వం వహించిన దేవకన్య (1968) చిత్రానికి ఈయనే రచయిత.

## చిత్రసమాహారం
### దర్సకుడిగా
* తండ్రులు కొడుకులు (1961)
* కలవారికోడలు (1964)
* దేవత (1965)
* వీలునామా (1965) 
* పొట్టిప్లీడరు (1966)
* శ్రీశ్రీశ్రీ మర్యాద రామన్న (1967)
* ఆడపడుచు (1967)
* దేవకన్య (1968)
* కథానాయకుడు (1969)
* అదృష్ట జాతకుడు (1970)
* వింత దంపతులు (1972)
* ఇంటి దొంగలు (1973)
* ముగ్గురు మూర్ఖులు (1976)
* మహానుభావుడు (1977)
* నామాల తాతయ్య (1979)
* సుబ్బారాయుడు సుబ్బలక్ష్మి (1980)
* పూల పల్లకి (1982)
* మహాప్రస్థానం (1982)

### రచయితగా
* దేవకన్య (1968)

### ఇతరాలు
* పిచ్చిపుల్లయ్య (1953) (సహాయ దర్శకుడు)

## లింకులు
* ఐ.ఎమ్.డి.బి.లో కె.హేమాంబరధరరావు పేజి

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
నూకల చినసత్యనారాయణ

**నూకల చినసత్యనారాయణ** ప్రఖ్యాతి గాంచిన కర్ణాటక సంగీత విద్వాంసుడు. పద్మభూషణ్ పురస్కార గ్రహీత. సాధనలో బోధనలో ఆయన ఒక ప్రత్యేకమైన స్థానం సంపాదించుకున్నాడు. 
ఆయన స్వస్థలం విశాఖ జిల్లా అనకాపల్లి. 1927 ఆగస్టు 4న జన్మించాడు. ఈయన తల్లిదండ్రులు యజ్ఞ చయనమ్మ, అన్నపూర్ణేశ్వర శర్మలు. బాల్యం నుంచీ ఆయన గాత్ర సంగీతమంటే మంచి ఆసక్తి చూపించేవాడు. అలాగే స్టేజి నాటకాలన్నా చెవికోసుకునేవాడు. పదేళ్ళ వయసులో మొదటి సారిగా బాలకృష్ణుడిగా రంగస్థల నటుడి అవతారమెత్తాడు.

వీణా విద్వాంసుడు కంభంపాటి అక్కాజీ రావు ఆయన తొలిగురువు. ఆయన దగ్గర కొంత కాలం పాటు వయొలిన్ విద్యనభ్యసించాడు. తరువాత మంగళంపల్లి పట్టాభిరామయ్య దగ్గర కొంతకాలం బెజవాడలో శిష్యరికం చేశాడు. తరువాత విజయనగరం సంగీత కళాశాలలో ద్వారం వెంకటస్వామి నాయుడు దగ్గర శిష్యరికం చేశాడు. డాక్టర్ శ్రీపాద పినాకపాణి గురుత్వంలో ఆయన జీవితం మేలి మలుపు తిరిగింది.

లండన్ మేయర్ ఏర్పాటు చేసిన కార్యక్రమంలో పాడాడు. అమెరికా ఆహ్వానం మేరకు అక్కడా తల గళాన్ని వినిపించాడు. ప్రతిష్ఠాత్మకమైన మద్రాసు సంగీత పీఠం నుంచి సంగీతాచార్యుడిగా గుర్తింపు పొందాడు. కేంద్ర సంగీత నాటక పురస్కారాన్నీ అందుకున్నాడు. రాగలక్షణ సంగ్రహం అనే పుస్తకాన్ని రచించాడు. మూడు వందలకుపైగా కర్ణాటక, హిందుస్థానీ రాగాల అనుపానులు విపులీకరించారు. పంచరత్న కీర్తనలను మోనోగ్రాఫ్ మీద వెలువరించారు. రాష్ట్రం లోని పలు సంగీత కళాశాలల్లో వివిధ స్థాయిల్లో పనిచేశారు.
## కుటుంబం
ఆయనకు శ్రీమతి అన్నపూర్ణ, ఆయ్యలసోమయాజుల కామేశ్వరరావుల కూతురైన *శేష*తో వివాహమైంది. వీరికి ఏడు మంది సంతానం. సికింద్రాబాద్ లో ఉండే వీళ్ళ ఇల్లు ఎప్పుడూ వచ్చీ పోయే బంధువులతో, అతిథులతో, విద్యార్థులతో కళకళలాడుతూ ఉంటుంది.

## మూలాలు

## ఇతర లింకులు
* గానామృత రసగంగా ప్రవాహం- ఆచార్య ముదిగొండ వీరభద్రయ్య 10/05/2012

వర్గం:కర్ణాటక సంగీత విద్వాంసులు
వర్గం:పద్మభూషణ పురస్కారం పొందిన ఆంధ్రప్రదేశ్ వ్యక్తులు
వర్గం:1927 జననాలు
వర్గం:2013 మరణాలు
వర్గం:మహారాజా ప్రభుత్వ సంగీత నృత్య కళాశాల పూర్వ విద్యార్థులు‎
వర్గం:విశాఖపట్నం జిల్లా సంగీత విద్వాంసులు
వర్గం:విశాఖపట్నం జిల్లా సంగీత గురువులు
వర్గం:విశాఖపట్నం జిల్లా రంగస్థల నటులు
రాగ వైశాఖి

రాగవైశాఖి* ఒక శృంగార లేఖా కావ్యము.

ఈ కావ్యం గురించి క్లుప్తం గా రకరకాల వ్యక్తుల స్వభావాలు, ఆలొచనా విధానాల గురించి చర్చిస్తూ సాగిపొతుంది.

 తన ఆలొచనలన్నిటిని, ప్రేయసి ప్రియుల లెఖల రుపంలో పొందు పరుచుకుంటూ, రచియించిన లేఖా కావ్యం.
ఒక రకంగా *చలం* గారి *మ్యూజింగ్స్* తలపిస్తుంది .
నవ రసాలలో ఆది నుండి కవిలోకం అగ్రస్థానంమే యిచ్చింది *శృంగారానికి*
ఆలోచనా స్రవంతిని లేఖల ద్వారా రసరమ్యంగా అక్షర రూపం దాల్చిన కావ్యం ఇది
శృంగార రసాబ్దిలో తెలియాడుతూ, అలోచనా తరంగాల ప్రకంపనలలో మునిగి తెలే
రససాగరమే ఈ *రాగ వైశాఖి''
ఈ రాగ వైశాఖం నుండి కొన్ని పెజీలు
1
దీన్ని తెలుసుకొంటే లోకంలో మరి దేన్ని తెలుసు కొనవసరము లేదు--ఆపరమ జ్ఞానమే పరిపూర్ణబ్రహం
దీన్ని చూస్తే లోకంలో మరి దేన్ని చుడనవసరములేదు--అపరమసౌందర్యమేనీవు
అంతా నీవు -ఇప్పుడు నాకు నీపెదవులపై అచిరునవ్వు, నీకన్నులలో అకాంతి, నీకంఠంలో ఆప్రణయనాదం--
ఇదే జ్ఞానం, ఇదే సౌందర్యం ఈసౌందర్య జ్ఞానసమధ్యైతమే నీవు
నాకు నివే విహారపరిధివి, నాకు నివే వీ శృంతి కేంధ్రానివి
2
క్రొత్త వాళ్ళం కాం మనం 
జీవన స్రవంతికి ఎదురు బొదురు తీరాల వెంట, ఎంత దూరం నుంచి, ఎంత కాలంగా ప్రయాణం చేస్తూ వస్తున్నామొ మనం
ఒకాటై పొయాము ఆత్మదాకా, అందుకే ఈ భావైఖ్యత.
నాకులాగే -ఎన్నొ లేఖలు వ్రాసి చింపేసావు కదూ. ఆ ముక్కలు ఎక్కడ పొశావొ 
అవి గులాబి మొక్కలై మొలిచి ఉంటాయి మొగ్గలు కూడా తొడిగి ఉటాయి.
ఆ 'పువ్వలు' నీ చిరు నవ్వుల్లా గుభాలిస్తాయి
ఈ లేఖలోని గులాబి రేకలు అవేకావు కదావేశాఖి

నీ ఒకపరమ అనుభూతివి నాకు. కృ గంగకు ఉపనది యమున, గోదావరికి వైనతేయం
కృష్ణడు పసువుల కాపరి నేను పసువుల కాపరింనే చిన్నప్పుడు
అతడిది యమునాతీరంలో బృందావనం నాది వైనతేయతీరంలో రసాల వనం
కృష్ణ మంత్రాధి దేవత రాధ, రాధకృష్ణ భావం నాకెందుకిపుడు.
స్వభావం లేనపుడు కదా పరభావారొహణ.
వ్యక్తినీ వ్యక్తియెక్క అనుభూతిని నిరూపించి చూపటముకొసమేఈ పొలిక
అనుభూతి ఎక్కడైనాఒక్కటే దేశకాల ప్రాంతాలకనుగుణంగా అభివ్యక్తమవుతుంది
మేఘామూ అదే వర్షమూ అదే పూరుషూడూ అదే ప్రకృతి అదే
ఆనంద పారమ్యం నీవు నాకు
రాగవైశాఖివై నీవు రాగానే పూర్ణవసంతుణై నిల్చాను నేనిప్పుడు -ఈరసాల వనంలో ఈవైనతేయంతీరంలో
3 జీవితం ఒక నిరంతర ఘర్షణ 
అపజయాలు కారాకులుగా రాలిపొతూ విజయాలు మారాకులుగా మౌసు లెత్తుతూముందుకుసాగిపొతుంది జీవన లత
జయాపజయాల నిత్యఘర్షనే ఈమనయాత్ర
ఎదుకు భయం దీనిని చూచి
అసలు మనంపుట్టిం దే ఒకఘర్షణ నుంచి
ఘార్షణ చైతన్య మూలం, చైతన్యం ఒక స్రవంతి, ఏభావ ఘాట్టానాజనిత రూపరేఖలమొ మనం- ఈస్రవంతిలో 
ఏఇచ్చా చాలిత నాదస్వ్రర కల్పనలమొ మనం--ఈవిశ్వం పై 
శివశక్తులం మనం మన ప్రణయ మే నాదం మనచుంబనమే బిం దువు తత్ఫలితమే కళ కళారుపులంమనం
సుఖదుఖాలు, మంచి చెడ్డలు, చీకటి వెలుగులు, నిమ్నొన్నతాలు, ముందు వెనుకలు -ఇవన్ని ఎడాపెడా కొడుతూఉండగా 
రెండు శిలల ఒరిపిడిలో స్పులింగం వలెపుట్టి ప్రజ్వలితమై పురొగమిస్తుంది జీవితం
నిరంతర ఘర్షణా సముపార్జిత విజయమే పురొగమనము
4
కాల్లు గతం లోనూ తల భవిష్యత్తు లోనూ ఉంటుంది లొకంలో ఎక్కువ మందికి
మొండెం మాత్రం వర్తమానంలో బ్రతుకుతుంది ఆకాల్లకఎంతోమురికి 
ఆమురికి వర్తమానమే బరించ లే దు ఇక భవిష్యత్తు ఎక్కడా 
అందుకని మొండెం మాత్రమే సాగుతుంది వర్తమానం పొడుగునా
అదేపురొగమనం ఆంటుం ది భవిష్యత్తు లోని తల
తరించి తరింప జేయమం టుం ది మన ధర్మం
ఎవరూ ఎవర్ని తరింప జేయలేరు తనకుతాను తరింస్తే చాలు
తనను తాను తెలుసుకొటవటమే తరించటం 
ఆం దుకు ఆపాద మస్తకము వర్తమానంలో బతకాలి
5
ఏ ఆచ్చాదన లేనందు వల్లే అప్పుడప్పుడూ లొకం విసిరే మురికి, గుచ్చే ముళ్ళూ,
చల్లే నిప్పులు హ్రుదయం దాకా తగిలి భాధిస్తాయి
లొకములో బతకాలనుకునేవారికి ఏదొ ఒక కవఛం ఉండక తప్పదు
నగ్నసత్యం వేదాంతం, అలంకృతసత్యం, కవిత్వం అంటాడు బొయి భిమన్న

 ప్రతి వక్కరు చదివి తీరవలసి నకావ్యం 
 కొల్లి శివరామకృష్ణారెడ్డి

 హైదరాబాదు

వర్గం:తెలుగు పుస్తకాలు
టెస్ట్ క్రికెట్

**టెస్టు క్రికెట్** అనబడే ఈ ఫార్మాట్ క్రికెట్ క్రీడలో అత్యంత పొడవైన, ఎంతో ప్రధాన్యత కలిగిన ఫార్మాట్.  దీనిని ప్రస్తుతం ఐదు రోజుల పాటు అడుతారు. 11 మంది ఆటగాళ్ళలో రెండు జట్లు నాలుగు ఇన్నింగ్స్ మ్యాచ్ ఆడతాయి.ఒక్కో రోజుని మూడు భాగాలుగా విభజిస్తారు. ఒక రోజులో మొత్తం ఆరు గంటల పాటు ఆట కొనసాగుతుంది. 20 నిముషాల టీ విరామం, 40 నిముషాల భోజన విరామం ఉంటాయి.కేవలం టెస్ట్ హోదా కలిగిన జట్టులు మాత్రమే ఈ ఫార్మాట్ని ఆడగలవు. మొదటి అధికారికంగా గుర్తించబడిన టెస్ట్ మ్యాచ్ 1877 మార్చి 15 న మెల్బోర్న్ క్రికెట్ గ్రౌండ్ (MCG) లో జరిగింది.ఆస్ట్రేలియా 45 పరుగుల తేడాతో విజయం సాధించింది.సాధారణంగా ఈ ఫార్మాట్ని ఎర్ర బంతితో సుర్యోదయ సమయాల్లో మాత్రమే అడేవారు అయితే అక్టోబరు 2012 లో, ICC టెస్ట్ మ్యాచ్లకు ఆట రోజులు, రోజు / రాత్రి టెస్ట్ మ్యాచ్లకు అనుమతినిచ్చింది. 2015 నవంబరు 1 న అడిలైడ్ ఓవెల్, అడిలైడ్లో ఆస్ట్రేలియా, న్యూజిలాండ్ మధ్య మొదటి రోజు / రాత్రి ఆట జరిగింది.

## టెస్ట్ హోదా
టెస్ట్ మ్యాలు క్రికెట్‌లో అత్యధిక స్థాయి రకం. అయితే, సంఖ్యాపరంగా, వారి డేటా ఫస్ట్-క్లాస్ క్రికెట్లో భాగం. ఇంటర్నేషనల్ క్రికెట్ కౌన్సిల్ నిర్ణయించిన ప్రకారం "టెస్ట్ హోదా"తో జాతీయ ప్రాతినిధ్య జట్ల మధ్య మ్యాచ్‌లు జరుగుతాయి. 2017 జూన్ నాటికి, పన్నెండు జాతీయ జట్లకు టెస్టు హోదా ఉంది. 2017 జూన్ 22 న ఈ హోదా పొందిన ఆఫ్ఘనిస్తాన్, ఐర్లాండ్లు కూడా ఈ పన్నెండులో భాగం.  2006, 2011 ల మధ్య పేలవమైన ప్రదర్శనల కారణంగా జింబాబ్వే టెస్ట్ హోదాను కోల్పోయింది. మళ్ళీ 2011 ఆగస్టులో తిరిగి ఈ హోదా పొందింది.

### ప్రస్తుతం  టెస్ట్ హోదా కలిగిన జట్లు
ప్రస్తుతం పన్నెండు టెస్ట్ పురుషుల జట్లు ఉన్నాయి. ఇంగ్లాండ్, వెస్టిండీస్, ఐర్లాండ్ దేశాల మినహా అన్ని జట్లు వ్యక్తిగత, స్వతంత్ర దేశాలకు ప్రాతినిధ్యం వహిస్తాయి. అంతర్జాతీయ క్రికెట్ కౌన్సిల్ దేశాల లేదా దేశాల సమూహంపై టెస్ట్ హోదాను ప్రదానం చేస్తుంది.

# ఇంగ్లాండ్ (15 మార్చి 1877)
# ఆస్ట్రేలియా (15 మార్చి 1877)
# దక్షిణాఫ్రికా (12 మార్చి 1889)
# వెస్ట్ ఇండీస్ (23 జూన్ 1928)
# న్యూజిలాండ్ (10 జనవరి 1930)
# భారతదేశం (25 జూన్ 1932)
# పాకిస్తాన్ (16 అక్టోబరు 1952)
# శ్రీలంక (17 ఫిబ్రవరి 1982)
# జింబాబ్వే (18 అక్టోబరు 1992)
# బంగ్లాదేశ్ (10 నవంబరు 2000)
# ఐర్లాండ్ (11 మే 2018)
# ఆఫ్ఘనిస్తాన్ (14 జూన్ 2018)

## పూర్వపు చరిత్ర
పూర్వం టెస్ట్ క్రిక్రెట్ ఆట సమయం నిర్దిస్టంగా ఉండేది కాదు, ఆటా యొక్క నియమాలు కూడా వేరుగా ఉండేవి. అయితే సమయానుసారం వాటిని మార్పు చెస్తూ ప్రస్తుతం ఈ ఫార్మాట్ ను అయిదు రోజులు గాను మర్చారు.

## ప్రస్తుత ఆట సమయాలు
టెస్ట్ క్రికెట్ లో ప్రామాణికంగా రోజు రెండు గంటలతో కూడిన మూడు సెషన్లను ఉంటాయి, సెషన్ల మధ్య భోజనాలు 40 నిముషాల పాటు, టీ కోసం 20 నిమిషాల మధ్య విరామాలు ఉంటాయి.

* మొదటి భాగం: 11am – 1 pm

* రెండో భాగం: 1:40 pm – 3:40 pm

* మూడో భాగం: 4 pm – 6 pm

ఏదేమైనప్పటికీ సెషన్ల, విరామాల కొన్నిసార్లు పరిస్థితులలో మార్పు చెందుతాయి. చెడు వాతావరణం లేదా ఇన్నింగ్స్ యొక్క మార్పు ఒక షెడ్యూల్ బ్రేక్కు దగ్గరగా ఉంటే, విరామం తక్షణమే తీసుకోబడుతుంది. సమయం నష్టం జరిగితే, ఉదాహరణకు వాతావరణం కారణంగా, సెషన్ కోల్పోయిన సమయాన్ని సర్దుబాటు చేయవచ్చు. బ్యాటింగ్ జట్టు తొమ్మిది వికెట్లు పూర్తయిన సమయానికి టీ బ్రేక్లో ఉంటే, అప్పుడు విరామం 30 నిముషాలు వరకు ఆలస్యం అవ్వవచ్చు లేదా జట్టు అంతా ఆలవుట్ అవ్వచ్చు. ఆ రోజు ఆటలో 90 ఓవర్లు బౌల్ చేయబడనప్పుడు (ప్రతికూల వాతావరణం కోసం ఏదైనా తగ్గింపుకు లోబడి) అంపైర్ల చివరి సెషన్ 30 నిముషాల వరకు (5 వ రోజు మినహా) విస్తరించవచ్చు.

## ఇవి కూడా చూడండి

* భారత టెస్టు క్రికెటర్ల జాబితా
* టెస్ట్ క్రికెట్‌లో 300 వికెట్లు తీసిన బౌలర్ల జాబితా

## మూలాలు

వర్గం:క్రికెట్